19 Khasiat Daun Kesum,  Menghilangkan Panau Dan Mengatasi Keputihan

Daun kesum disebut juga di sesetengah tempat sebagai daun cenohom atau rau ram namanya di Vietnam. Kesum adalah tumbuhan renek kategori herba berasal dari Asia Tenggara yang tumbuh meliar di kawasan-kawasan lembap seperti di tepi parit, sawah dan sebagainya. Ia dikenali juga dengan nama botaninya polygonum minus. Pokok kesum merupakan sejenis tumbuhan herba dari keluarga polygonaceae yang terdapat diMalaysia dan negara beriklim tropika.

Untuk pengetahuan anda, terdapat 2 jenis kesum yang biasa di dapati iaitu dari jenis menjalar dan menegak. Di Thailand ia banyak digunakan sebagai sebahagian daripada ramuan salad. Di Malaysia pula ia dijadikan sebagai bahan penambah perisa dalam makanan atau hidangan seperti laksa Penang selain dimakan mentah sebagai ulaman oleh mereka yang cenderung menjaga kesihatan secara alami.

Dipercayai ia kaya dengan beta kerotena, vitamin A & C serta kandungan mineral seperti kalium, kalsium dan fosforus. Selain aromanya yang dapat merangsang selera, herba ini dapat mengurangkan bau dan hanyir ikan.

Daun kesum mengandungi khasiat yang agak tinggi, terutamanya karotena dan vitamin C. Dalam 100 g, bahagian yang boleh dimakan daun, daun kesum mengandungi: air 73.2 g, protein 2.8 g, lemak 0.7 g, karbohidrat 18.4 g, serat 2.8 g, kalsium 232 mg, fosforus 19 mg, ferum 3.2 mg, natrium 19 mg, kalium 308 mg, karotena 7433 mg, vitamin A 1239 mg, vitamin B10.15 mg, vitamin B2 0.2 mg, niasin 2.8 mg, vitamin C 125 mg.

Kajian menunjukkan bahawa tumbuhan herba ini, kaya dengan antioksidan dan memiliki sifat-sifat antimikrob. Ðaun kesum yang aromatik boleh menghasilkan minyak pati yang mengandungi bahan kimia ‘aliphatic aldehyde’ yang tinggi dan komponen kimia utamanya ialah decanal dan dodecanal. Sebagai punca bahan semula jadi ‘aliphatic aldehyde’, minyak kesum pula dikatakan mempunyai potensi yang tinggi, terutama dalam industri perisa dan wangian. Tidak banyak bahan semula jadi seumpamanya di pasaran. Kajian mendapati kandungan bahan alipathis aldehyde ini adalah tinggi sehingga 605 dalam beberapa spesis tertentu.

Dari aspek dunia perubatan Melayu, herba yang bersifat panas ini dipercayai mempunyai khasiat tersendiri. Antara kelebihan daun kesum ini ialah :

1. Menguatkan daya penglihatan
2. Mengatasi masalah kembung atau ketidakhadaman
3. Mengharumkan tubuh
4. Mengatasi masalah keputihan
5. Baik untuk wanita lepas bersalin
6. Menghilangkan panau – Campurkan secekak daun kesum dengan sedikit minyak tanah. Gosokkan pada bahagian yang mempunyai panau setiap hari sehingga panau itu sembuh.
7.Mengekalkan stamina, mengekalkan kesihatan dan awet muda – Makan pucuk daun kesum sebagai ulam setiap kali makan nasi.
8. Mengharumkan tubuh
9. Bagi wanita lepas bersalin – anda bolehlah cuba merebus daun ini dan minum air rebusannya ketika suam.
10. Air rebusannya juga boleh diminum untuk merawat masalah keputihan. Jika kurang suka dengan baunya, jadikan ulam yang dimakan mentah..
11. Tonik hati, buah pinggang dan darah
12. Mengeluarkan angin dari perut dan usus.
13. Merangsang dan melawaskan pembuangan air kecil dan pembuangan air besar,
14. Membunuh atau menyingkirkan cacing dalam perut dan usus, sebagai stimulan serta merangsang haid.
15. Ubat Gout/radang sendu. Ðaun kesum juga digunakan untuk merawat reumatisme, gout
16. Merawat radang sendi
17. Melegakan batu karang.
18. Masalah kelemumur – Jus yang dihasilkan melalui perahan daunnya pula dikatakan boleh merawat masalah kelemumur, menghitamkan rambut
** Untuk mengatasi kelemumur, tumbuk sehingga lumat daun ini, tapis dan ambil patinya. Campurkan sedikit air lalu gosokkan perlahan-lahan pada kulit kepala selama 5 minit sebelum dibilas.
19. ubat pupuk di tempat berkudis.

Namun bagitu pengambilan terlalu kerap adalah tidak digalakkan, kerana kandungan asid oksalik di dalamnya boleh menghalang penyerapan mineral ke dalam tubuh.

Water feature atau elemen air adlah instrumen semula jadi yang mengundang aura tenang dan mendamaikan di dalam sesebuah laman. Namun, ia sering di abaikan keran harganya yang mahal ditambah keperluan penyelenggaraan yang rumit. Tambahan, ramai beranggapan, untuk memiliki sebuah elemen air di laman, kawasan yang luas perlu di sediakan

Hakikatnya, tidak semestinya ruang atau laman yang luas sahaja sesuai untuk penyediaan elemen air. Ada beberapa reka bentuk dan sistem yang dekhaskun untuk ruang yang sempit. Menariknya, ada juga elemen air yang direka khas untuk diletakkan sebagai dekorasi meja di laman.

Berikut, beberapa perkongsian DIY elemen air untuk laman yang sempit. Paling menarik, ia tidak memerluakn bealnja yang besar untuk dibangunkan elemen air tersebut:

Ada beberapa rakan dalam group bertanyakan tentang bunjut mis teri di dalam bakul pegaga saya. Kebanyakannya bertanya:

Sebesar mana bunjut itu? Kenapa tahi ayam?

Saya bentukkan bunjut sebesar penum buk tahi ayam semata mata, bekalan sebulan hingga dua bulan. Genap waktu, saya akan rungkai dan gaul bersama tanah. Saya lihat kesan yang positif untuk setiap pokok. Penggunaan bunjut ni menjimatkan, kerana baja kekal di dalam pasu, berdekatan pokok. Mak pesan “Pokok ni mcm kita la jugak.. bangun pagi pagi, breakfast utk mulakan hari”. Kena cukup air, cahaya, baja untuk su bur.

Saya beralih kepada baja tahi Ayam kerana kaya dengan kandungan NITROGEN dan Posforan (P) dan Kalsium (K). Baja ini merupakan baja jenis “SLOW RELEASE” iaitu tahap pengambilan nutrient lambat dalam tanah dimana ada dakwaan ia mampu memberikan nutrien kepada tanaman sehingga 6 bulan.

Sifat struktur baja ini bersifat menggemburkan tanah, memberikan kelembaban tanah, mengekalkan kesu buran tanah, memperbaiki pH tanah,memperbaiki tekstur tanah dan sebagainya.

Dulu saya pernah guna baja AB, kesan baja memang WOW namun peralatan saya terhad. Saya tak ada EC meter, kadang kala bancuhan lebih KAW, kesannya pokok saya le cur. Selain baja tahi ayam, saya komposkan sisa dapur sebagai baja bokashi. Ada fail yang saya post tentang cara buat bokashi dengan sisa dapur. Saya suka.. tapi baja ni terhad, bila saya jarang ke dapur, bekalan baja kurang.

Jadi, saya guna baja tahi ayam proses. Bukan apa, supaya kehidupan berjiran lebih tenteram. Kalau anda berada di kawasan kampung, mungkin boleh guna baja tahi ayam tidak terproses. Namun awas, khuatir masalah keban jiran lalat. Mungkin boleh dibakar dulu untuk membu nuh mikroorganisma ja hat.

Saya bukan “pakar”, belajar dari pemerhatian, learning by doing. Saya gunakan untuk semua pokok termasuk orkid, tin, limau kasturi, bidara dan semua pokok di dalam pasu. Namun untuk pokok sayur yang ditanam di atas batas, lebih baik di gaul bersama tanah, atau dibuat poket (korek sikit tanah berhampiran akar pokok, masukkan baja, timbus semula).
Sekian

Seronok tengok sahabat Laman ramai yang sudah atau mula ke arah pengamalan berkebun secar organik. Ia bagi memastikan makanan atau sayuran segar yang dimakan terhindar dari segala semburan dan kandungan kimia yang banyak digunakan seperti di ladang-ladang sayuran yang lain. Selain itu, kesadaran pengambilan ubatan alternatif seperti herba turut menjadi perhatian. Ini kerana, ramai yang mula mencegah dan merawat penyakit dengan berdasarkan petua atau amalan orang terdahulu yang hanya menggunakan tumbuhan untuk tujuan pengubatan.

Namun harus diingat, pengambilan herba bagi tujuan perubatan perlu mengikut kadar atau dos yang tertentu . Jika tidak, bahana lain akan mengancam anda. Berikut antara tanaman herba yang mengundag ancaman kepada kesihatan jika pengambilannya berlebihan:

1. Hempedu bumi
Tanaman yang hidup liar seperti rumpai ini mempunyai banyak khasiat. Antaranya, melegakan kembung perut, darah tinggi dan sebagainya, Ia adalah sejenis ubat dan bukan supplement. Oleh itu, pengambilanya disarankan tidak lebih dari 2 minggu. Untuk tujuan rawatan, ambil 3 hingga 5 helai daun yang direndam didalam air kosong. Pengambilan berterusan dan tidak mengikut dos yang ditetapkan boleh menyebabkan masalah hati

2. Daun rerama
Dulu pernah viral tanaman ini. tiba-tiba harga pokok rerama ini naik tinggi kerna menjadi buruan dan viral disebabkan oleh harga dan manfaatnya yang tinggi. Tapi sekarang sudah makin dilupakan. Rerama sebenarnya adalah dari keluarga oxalis iaitu sejenis tumbuhan yang tinggi kompaun oxalate. Pengambilanya yang berterusan dalam tempoh yang lama akan menyebabkan pembentukkan kristal atau batu karang di dalam sistem respirasi manusia

3. Pokok sambungnyawa atau bismillah
Pokok herba yang mudah hidup ini pun antara tanaman herba vairal. Kebiasaanya, kaedah pengambilan yang diamalkan oleh masyarakat Malaysia dengan menjadikan pucuk nya sebagai ulam atau jus bagi merawat masalah diabetis, kanser, kolestrol dan pelbagai lagi. Namun pengambilanya dalam tempoh yang lama secara kerap akan merosakkan hati. Hal ini disebabkan oleh kandungan toksik yang tinggi. Antara tanda awal keracun disebabkan oleh amalan pengambilan daun ini adalah apabila mata kelihatan merah

4. Mahkota dewa
Banyak warung menyediakan minum kopi campuran yang mempunyai perisa mahkota dewa. Dan ia sentia menjadi kegemaran mereka yang suka melepak di warung. Ada tu sehari tak pekena secawan kopi mahkota dewa, rasa semacam sahaja badan. Betul tak? ha… ini lah hakikatnya, mahkota dewa bersifat steroid. Ia menyebabkan badan anda berasa sihat. Seperti mana pengambilan steroid yang lain, pengambilan jagka panjang melemahkan sitem imunisasi. Bila sistem imunisasi lemah, kita senang nak kena penyakit berjangkit dan juga kanser


Tak Tahu Macam Mana Nak Hias Bilik Tidur Sempit? Ikuti Tip Ini.

“Bilik tidur saya kecil sangat. Saya pernah cuba kemas bilik saya tetapi hasilnya tetap sama, masih kelihatan sarat dengan barang-barang”.

Ya, betul tak semua orang mempunyai ruang bilik tidur yang luas. Lebih-lebih lagi yang tinggal di perumahan jenis flat. Sangat terhad ruang biliknya. Tapi jangan risau ! IMPIANA akan membantu anda dengan tips mudah ini.

Hiasan dekorasi bilik menjadi terhad kerana anda buntu bagaimana hendak jadikan bilik tidur yang sempit menjadi luas dan menarik. Jadi, IMPIANA kongsikan antara cara-cara hendak memberikan impak bilik tidur yang kecil nampak luas adalah dengan :-

Jom cat dinding anda dengan warna yang cerah seperti warna pastel. Pemilihan warna ini mampu memberi impak keluasan pada ruang bilik anda. Malah ia juga dapat memberi mood yang tenang kepada anda. Jom, kemas bilik anda sekarang, dengan keluarkan perabot dan barangan kamar tidur supaya memudahkan proses mengecat bilik anda. Antara warna yang sesuai dengan bilik tidur tidur adalah seperti warna putih, biru pastel, hijau pastel, dan kelabu lembut. Pemilihan warna gelap juga sebenarnya boleh namun hanya di beberapa bahagian dinding bilik sahaja.

Sesudah mengecat bilik anda, jom kita masukkan semula perabot mengikut kedudukan yang bersesuaian. Sesebuah bilik tidur hanya memerlukan katil, meja sisi dan almari sahaja, jika masih memiliki ruang anda boleh masukkan perabot tambahan. Pilih saiz katil atau perabot yang sesuai dengan bilik anda. Jika mempunyai bajet yang berlebihan apa kata anda tempah almari bina dalam di bilik tidur anda.

“Wah, banyaknya barang-barang!” Ini lah masanya untuk anda mengelas semula barangan anda yang sudah tidak dipakai dan yang masih dipakai. Untuk barangan yang anda hendak simpan, anda boleh meletakkan ia kedalam kotak-kotak dan labelkan ia mengikut jenis barangan.

4. Cermin

IMPIANA sarankan kepada anda untuk miliki cermin yang bersaiz besar untuk bilik tidur anda. Cermin mampu memberikan kesan luas terhadap ruang bilik anda. Selain itu, cermin bersaiz besar ini akan memberi lebih kepuasan kepada anda disaat berada di kamar tidur.

Dapatkan lampu tidur atau apa jua jenis rekabentuk lampu yang bersesuai dalam bilik anda. Kehadiran cahaya lampu pada bilik tidur mampu memberi mood yang tenang dan romantik kepada anda. Terdapat pelbagai jenis lampu untuk kamar tidur, seperti lampu meja, lampu dinding malah lampu yang terletak pada kepala katil anda. Barulah kamar tidur anda seakan-akan kamar tidur hotel.

Kemasan lembut yang dimaksudkan disini adalah seperti cadar, langsir dan fabrik yang terdapat dibilik anda. Pilihlah warna cadar yang bersesuai dengan bilik anda. Percaya atau tidak, corak atau motif yang terdapat pada cadar mampu memberikan mood riang kepada emosi anda, hal ini kerana saat anda keletihan pulang dari bekerja mood anda akan berubah lebih tenang apabila melihat katil, betul atau tidak?

Tidak dinafikan, ada segelintir pemilik rumah yang lebih gemar untuk menggunakan jubin simen berbanding jenis jubin lain kerana kos harganya yang rendah dan lebih murah.

Meski jenis ini ia selamat untuk diguna pakai, namun ada beberapa kelemahannya yang anda perlu tahu sebelum memasangnya di kediaman anda.

Selain kos harganya yang lebih rendah dan murah, jubin simen ini menjadi sentiasa menjadi pilihan ramai kerana memiliki pelbagai struktur bentuk dan warna yang menarik.

Malah, ia juga dipercayai memiliki daya ketahanan yang baik serta kalis daripada kesan cuaca dan suhu.

Ini kerana, jubin simen tidak seperti jubin lain yang menggunakan tanah liat sebagai bahan utama dan penghasilannya tidak melalui proses pemanasan. Kebiasaannya ia dihasilkan dengan melalui proses hidraulik.

Namun begitu, ada beberapa kelemahan jubin simen yang anda perlu tahu antaranya ia berisiko tinggi untuk mudah rosak.

Selain itu, jubin simen dipercayai mempunyai sifat yang cepat sejuk oleh kerana struktur bentuknya yang tebal dan berat.

Maka, ia kurang sesuai untuk dipasang di permukaan lantai kawasan ruang tamu, bilik tidur, dapur dan ruang makan.

Sesuai digunakan di kawasan yang basah dan lembap seperti bilik mandi, dinding pancuran mandi atau bilik stim.

Sumber: PropertyGuru Website

Mempunyai anak kecil di rumah bukanlah satu alasan untuk tidak boleh memiliki rumah yang kemas dan rapi. Para ibu sering mengeluh penat selepas kemas keadaan ruang akan bersepah kembali dengan segala barang permainan. Banyak masa yang diambil untuk ulang kemas semula.Jangan risau, sebenarnya anda tak payah ambil masa yang banyak pun untuk kemas rumah. Ikut tips ini, mudah sangat kerana kita sebenarnya boleh lakukan dalam masa 5 minit saja dan rumah kekal bersih!

TIPS RUMAH KEKAL KEMAS WALAUPUN ADA ANAK KECIL
Kita selalu hairan kenapa ada rumah rakan dengan anak kecil nampak kemas dan bersih sedangkan kediaman kita pula hanya kelihatan teratur seketika saja sebelum bersepah semula. Sebenarnya pemilik rumah yang sentiasa kemas ini bukanlah melakukan kerja membersih dan mengemas seluruh rumah setiap hari. Sebaliknya mereka hanya melakukan beberapa kerja di bahagian tertentu untuk memastikan rumah kelihatan rapi dan bersih sentiasa.

LAKUKAN 7 PERKARA INI SETIAP HARI DAN ANDA AKAN DAPAT HASIL YANG SAMA.

1. SEDIAKAN STORAGE YANG LENGKAP
Setiap rumah perlu memiliki ruang untuk penyimpanan. Beli perabot yang mempunyai ruang penyimpanan tertutup supaya barang yang hendak disimpan tidak kelihatan sarat. Letakkan perabot simpanan ini di ruang yang agak tersembunyi seperti di bawah tangga ataupun loteng.

2. BUANG SAMPAH SETIAP HARI
Anda perlu jadualkan waktu membuang sampah anda pada waktu pagi sebelum keluar rumah ataupun pada waktu malam. Jangan tunggu bakul sampah penuh baru terdetik nak buang sampah. Ini akan menyumbangkan bau yang kurang menyenangkan serta mengundang haiwan dan serangga seperti Cik T dan Lalat.

3. KEMAS KATIL
Kemas katil dan bilik anda sebaik bangun tidur. Celik je mata terus lipat selimut tu jangan tinggal macam tu je. Selimut lah benda paling penting untuk katil kelihatan kemas.

4. SELEPAS BASUH BAJU TERUS LIPAT
Pakaian yang tidak diurus dengan baik selalu jadi punca rumah nampak bersepah. Jadi jangan biarkan baju kotor bertimbun dan jangan juga biar baju yang sudah kering dalam bakul tinggi menggunung. Setiap kali selesai membasuh terus lipat pakaian yang kering dan masukan dalam almari.

5. JANGAN BIAR SINGKI PENUH
Sama juga dengan pinggan mangkuk, jangan biar ia memenuhi singki. Basuh pinggan setiap kali selepas makan. Jika anda rasa malas juga, didik anak dan ahli keluarga yang lain untuk membasuh pinggan selepas digunakan.

6. PASTIKAN KAUNTER DAPUR SENTIASA BERSIH
Selepas basuh, terus susun pinggan mangkuk, kuali dan periuk di tempatnya. Simpan juga baki lauk pauk dalam bekas berpenutup bukan di atas pinggan. Buang sampah setiap kali bakul penuh. Jangan sampai tamat tarikh luput pula.

7. KEMAS RUANG TAMU TENGAH HARI DAN MALAM
Ruang tamu memang jadi tempat permainan anak, bantal kecil akan bertaburan begitu juga mainan mereka. Anda memang perlu mengemaskannya paling kurang dua kali sehari. Sekali, menjelang tengah hari dan kali kedua sebelum tidur supaya sebaik celik mata pagi hari anda melihat ruang tamu yang bersih dan kemas. Pasti akan membuat anda rasa tenang dan bahagia.

Mudah saja bukan untuk dapatkan rumah yang kemas? Anda hanya perlu jadikan 7 perkara ini sebagai rutin harian.

Anda pasti fikir, soket dinding yang ada di rumah itu, merupakan itu sahaja jenis soket yang ada di dunia kan? Ternyata anda salah. Soket dinding ini, ia ada bermacam-macam jenis kerana setiap negara, berkemungkinan, mereka menggunakan jenis wayar plug yang berlainan bentuk. Maka, pada hari ini, saya akan memperkenalkan kepada anda semua, jenis-jenis bentuk soket dinding yang lain daripada dalam Malaysia.

Info terkini yang saya dapati, soket dinding ini ada 15 jenis dan setiap jenis itu dilabelkan dari huruf A hingga huruf O, oleh Department of Commerce International Trade Administration (ITA), Amerika Syarikat. Walaubagaimanapun, setiap huruf yang dilabelkan itu, tidak memberi apa-apa makna pun.

JENIS A

Jenis A, mempunyai 2 pin dan tidak mempunyai ground. Soket A ini menggunakan voltage yang di antara 100 sehingga 127 V sahaja. Selalunya, soket ini popular di Amerika Syarikat, Kanada, Mexico dan Jepun. Plug yang sesuai dengan soket ini hanyalah plug jenis A.

JENIS E

Sama seperti jenis A, ia mempunyai 2 pin tapi ia mempunyai ground. Voltage yang digunakan pula sangat tinggi, iaitu 220 sehingga 240 V. Soket ini boleh dimasuk oleh jenis plug C,E,dan F. Soket jenis E ini hanya ada di Perancis, Belgium, Poland, Slovakia dan Czechia.

JENIS G

Soket ini, anda mesti pernah nampak kan? Mestilah sebab ini lah soket dinding yang digunakan di Malaysia. Bukan di negara kita sahaja yang menggunakan soket jenis G ini, ia juga digunakan di United Kingdom, Ireland, Malta dan juga Singapura. Soket G ini adalah soket yang mempunyai 3 pin dan mempunyai ground, malah, Cuma plug yang jenis G sahaja yang sesuai untuk soket dinding ini. Tambahan pula, voltage yang digunakan juga tinggi seperti soket jenis E, iaitu 220 sehingga 240 V.

Jadi, itu sahaja dari saya, penunjukkan jenis-jenis soket dinding yang ada di dunia. Masih banyak lagi jenis soket yang belum saya tunjukkan tapi akan juga saya tunjukkan lagi di artikel yang selanjutnya.


Cuci Baju Sekolah Putih Berseri Guna Sabun Lux Je

Untuk cuci baju sekolah dan menjaga kebersihannya agak sukar lebih-lebih lagi baju sekolah anak yang harus kekal bersih sepanjang masa di sekolah. Ramai ibu bapa berusaha untuk memutihkan baju anak mereka yang lasak supaya bersih dan tidak kelihatan kusam namun sudah banyak cara dan sabun pencuci yang digunakan tetapi keputihan baju tidak seputih mana.

Sebenarnya, cara basuh baju putih dengan menggunakan sabun mandi Lux Rose telah lama dipraktikkan oleh ramai ibu atau surirumah yang mengamalkan dengan cubalah Sudah lama saya R&D dengan berbagai jenis formula dan brand sabun untuk menjadikan baju sentiasa putih. Tetapi tidak pernah menjadi. Guna clorox, baju akan jadi kuning. Guna nila, baju akan jadi lebam. Guna Vanish, kos agak tinggi atau agak mahal.

dengan trik yang disenaraikan ini, tugas menggosok mak-mak lebih mudah dan cepat. Tak perlulah sampai berjeruk ketiak menggosok baju. Antara yang boleh dipraktikkan adalah;

1. Pastikan setiap kali cucian akhir baju, masukkan pelembut pakaian. Nanti bila nak gosok, pakaian jadi lebih lembut dan mudah

2. Gantung atau hanger terus pakaian yang telah di cuci. Lebih baik, anda jemur dengan menggunakan hanger. Ia mambantu mengurangkan kedutan pada pakaian

3. Letak lapisan aluminium foil di bawah alas papan gosok. Aluminium foil tadi akan memantulkan semula haba yang diterima dari seterika. Ini secara tidak langsung menjadikan ke dua-dua bahagian pakaian anda digosok serentak

4. Jangan gosok secara membulat ia akan merosakkan tekstur fabrik anda.

5. Bila menggosok sesuatu yang bersaiz besar seperti langsir dan alas meja, letak dua biji kerusi di bahagian hadapan iron board anda. Tarik bahagian yang telah siap digosok untuk digantung terus pada kerusi

6. Alas permukaan fabrik anda dengan kain nipis seperti napkin atau kain cotton untuk menggosok fabrik jenis sensitif dan mengelakkan kesan kekuningan selepas di gosok. Hal ini biasa berlaku pada pakaian satin berwarna putih

7. Gosok fabrik jenis tebal seperti baju kemeja di bahagian dalam terlebih dahulu. Kemudian baru bahagian luar.

8. Mulakan menggosok dengan pakaian yang tidak memerlukan haba yang tinggi dan fabrik lembut seperti sutera dan satin. Ia mampu mengelak masalah anda salah suhu ketika menggosok. Jika tidak, pakaian anda mudah terbakar

9. Gosok bahagian kolar, cuffs tangan dan hems terlebih dulu untuk mengelak bahagian tersebut berkedut ketika menggosok bahagian lain

Kentang tak seperti bawang. Jika dimakan kentang yang bertunas atau berubah warna kehijauan, ia mengundang ancaman kepada kesihatan. Dr Suri Roowi berkongsi fakta saintifik mengenai isu ini. Untuk tahu lebih lanjut, boleh tonton video yang disediakan:

Ulangkaji#DrSuriRoowiPrincipal Scientist

Untuk dapatkan hasil tanaman yang optimum dan cepat, pembajaan bukan sahaja perlu dilakukan apabila pokok mencecah usia matang. Malah dari peringkat semaian segala nutrisi perlu dibekalkan secukupnya.

Melihat perkongsian di Facebook Liyana Mohd Poad, memang semua tertanya-tanya apa rahsia semaiannya mempunyai saiz lebih besar berbanding usia sebenar dan pokok bendi pun suadh mengeluarkan hasil sebelum usia 1 bulan.

Minggu 1-tinja ayam proses setgh sudu kecil.
Minggu 2-tinja ayam proses stgh sudu kecil.
Minggu 3-tinja kambing proses stgh sudu kecil.
Minggu 4-Baja kopi.
Minggu 5-Baja kopi.
Minggu 6-Baja Ikan.
Minggu 7-Baja Ikan.
Minggu 8- sampai last-baja ikan.

Sebelum tanam anak pokok, gaulkn tanah dgn tinja ayam dulu. Biarkn selama dua hari atau 4/5 hari dahulu spy tanah sebati dgn baja kemudian baru tanam.Tapi yg guna tanah ready made 6+,8+,10+ ,tanah sawit, x perlu tunggu bbrp hari, blh tanam terus, baja letak kemudian.Sebaiknya tanam baja di dlm tanah utk proses penyerapan yg cepat dan tidak diganggu semut atau lalat.

Bendi atau juga dikenali dengan nama lady finger dan okra dalam bahasa inggrisnya antara tanaman jenis sayuran yang amat digemari pelbagai bangsa di Malaysia. Antara menu yang paling enak dihidang bersama bendi adalah seperti kari, asam pedas dan sebagainya.

Tanaman sayuran yang berasal dari keluarga hibiscus ini mempunyai kandungan kalori yang rendah iaitu antara 25 hingga 40 kcal bagi setiap 100g. Disamping itu juga, ia diperkaya dengan vitamin A, C, kalsium dan pelbagai mineral lain.

Kebiasaanya, pokok bendi mampu mencapai ketinggian lebih 1.5 meter dan mempunyai jangka hayat yang agak lama. Sebab itu,kebiasaan nya pokok bendi ditanam terus di atas batas.

Sebenarnya, pokok bendi juga sesuai ditanam di dalam bekas atau pasu. Hanya ada beberapa perkara yang perlu anda teliti untuk memastikan tanaman ini mendapat keperluan optimum untuk tumbesara sihat. Antaranya adalah:

Pokok bendi memerlukan saiz pasu yang dalam untuk menampung akar tunjangnya. Ideal saiz pasu yang diperlukan adalah antara 3-5 gelon bagi setiap batang pokok. Namun jika anda mempunyai saiz yang lebih besar, ia mampu memuatkan 2-3 batang pokok bendi dalam satu bekas. Pemilihan material tidak menjadi masalah. Sama ada plastik, tanah liat, fiber dan sebagainya sesuai untuk dijadikan sebagai bekas tanaman.

Namun, anda perlu pastikan pasu atau bekas yang digunakan mempunyai lubang saliran untuk air keluar. Batang bendi jenis tidak tahan air bertakung, ia akan mudah dijangkiti kulat.

Seperti tanaman sayuran yang lain, pokok bendi memerlukan medium tanaman yang seimbang. Medium tanaman yang telah siap dijual di pasaran amat sesuai digunakan. Yang menjadi kepentingan dalam penyediaan medium tanaman pokok bendi ini ia harus mempunyai sistem saliran dan pengudaraan yang baik.

Untuk memastikan keperluan nutrien yang diperlukan untuk tumbesaran pokok bendi mencukupi, medium tanaman seimbang yang telah siap dicampur tadi boleh diadun bersama sedikit bahan organik atau kompos.

Di pasaran terdapat pelbagai jenis benih bendi. Terbaru, jenis bendi renek. Sebaiknya, anda perlu pilih jenis bendi renek kerana ia lebih mudah diuruskan dan hasilnya cepat. Terdapat juga bendi berwarna ungu. Untuk jenis bendi biasa, ketinggian matangnya boleh mencapai 5 kaki.

Disebabkan pokok bendi mempunyai sistem akar tunjang, ia perlu di semai terus didalam pasu bagi mengelak masalah kerosakkan akar apabila pemindahan tanaman dilakukan. Sediakan lubang semaian antara 1/2 hingga 1 inci dalam di tengah-tengah pasu dan tanam 2-3 biji benih bagi setiap lubang. Tutup penuh lebung tersebut dan siram biji benih dengan air menggunakan penyembur. Letakkan pasu yang berisi benih tadi di kawasan yang mempunyai cahaya matahari terus dan pastikan medium tanamannya sentiasa lembap. Dalam tempuh 5 hingga 10 hari, biji benih yang disemai tadi akan mula bercambah

Pastikan pokok bendi menerima cahaya matahari terus sekurang-kurangnya 5 hingga 6 jam sehari. Sebaiknya, pastikan lokasi dipilih untuk meletakkan pasu yang telah ditanam pokok bendi tadi menghadap cahaya matahari di waktu pagi. Ini kerana, waktu pagi tanaman mula aktif menjalankan proses fotosintesis dan cahaya matahari amat diperlukan untuk proses ini

Pokok bendi memerlukan medium tanaman yang sentiasa lembap. Oleh itu, pastikan siraman dilakukan paling tidak sehari sekali. Sebaiknya, siraman dilakukan di awal pagi. Ia bertujuan memberi sumber bekalan air yang diperlukan oleh pokok bendi untuk melakukan proses fotosintesis


Modal RM 59 Sahaja Untuk Hasilkan Rak Bawah Sinki Macam Ni

Ramai yang tak punya kabinet dapur pening macam mana nak pastikan ruang bawah sinki boleh digunakan secara efektif. BETUL TAK? Ada yang buat penyelesaian untuk beli rak atau kotak-kotak kecil untuk jadikan ruang tersebut berguna bagi tujuan penstoran. Tapi kadang-kadang, masih rasa tak puas hati sebab nampak kurang cantik dan menarik.

Mungkin cara yang Puan Yanz tunjukkan ini antara penyelesaian mudah, murah dan paling penting cantik bagi anda yang mengahdapi masalah sebegini

1. Untuk bina ruang bertingkat di bawah sinki, gunakan rack dari ikea ALBERT Shelving Unit yang berharga RM 59. Tapi anda perlu berkorban sikit, potong tiang mengikut ketinggian sinki seperti dalam gambar.

2. Bila dah ada rak, baru lah fikir apa yang nak diletakkan. Untuk ruang sisi yang tersisa, boleh guna 4 biji VARIERA yang berharga RM 9.90 dicantumkan. Cuma bahagian bawah terbalik sebab untukbagi lebih ruang untuk letak botol yang bersaiz besar seperti botol minyak.  Dan padankan dengan kotak kayu KANAGGLIG RM 42.90 untuk barang loose

3. Dah siap tapi masih nampak tidak kemas. Jadi untuk memastikan setiap ruang tersusun rapi dan sesuai untuk menyimpan barang-barang yang memerlukan bekas bertutup, gunakan 2 saiz SOPPROT yang berhaga RM 49.90 dan RM 39.90

Inilah jumlah semua barang yang diperlukan untuk membina sebuah rak di bawah sinki

Profil Projek: Pagaran Kayu

Kos: RM3 (Untuk pagar sepanjang 30cm)

Tempoh: 1 jam

Tahap: ** (Perlu dilakukan oleh orang dewasa namun kemasan boleh diakhiri oleh kanak-kanak)

Taman bersaiz kecil memerlukan pagaran ringkas yang tidak menyebabkan taman mini menjadi janggal. Bagi mengurangkan kos pembinaan pagaran ini, LAMAN menggunakan sumber sedia ada untuk menggalakkan kitar semula. Kayu yang digunakan untuk membuat projek ini merupakan kayu pada cangkul yang telah rosak. Bahagian besi pada cangkul dibuang dan kayunya dijadikan pagaran. Ikuti DIY ini untuk mengetahui dengan lebih lanjut.

Bahan-bahan:

Batang kayu pada cangkul yang tidak digunakan lagi

Dawai bersalut plastik

Mesin mnggerudi/grill

Nota:

Bukan semua material fabrik sesuai dijadikan sebagai langsir dapur. Jenis fabrik yang mudah memerangkap minyak dan habuk perlu kerap dicuci untuk memastikan ia sentiasa bersih, Faham-faham je lah, kalau dah kerap dicuci fabrik mudah reput. Pakai fabrik mahal macam mana pun tak dapat elak masalah ini kalau fabrik yang digunakan tidak bersesuaian.

1. Jahit jelujur dengan dengan tangan untuk cantumkan 4 keping tuala tadi. Kalau ada mesin lebih bagus

2. Seleaps cantumkan ke empat-empat langsir tadi, lepat sedikit di bahagian atas dan dijahit untuk membentuk poket rod langsir nanti

Dah siap, boleh lah gantung

Rawatan dinding dengan efek ombre dimulakan dengan satu warna utama dan ia akan perlahan-lahan mencair, mewujudkan kesan seperti warna air yang kelihatan sangat nyaman dan cantik. Dinding bilik pasti akan kelihatan menarik dengan personaliti tersendiri selain dapat menaikkan seri ruang yang sudah hambar dan membosankan.

Dengar macam susah je kan? Macam mana pula nak gabungkan dua warna kemudian jadikannya seperti satu warna yang mengalir di dinding? Jangan risau, sebenarnya ia tidaklah sesukar yang anda fikirkan. Dengan sedikit kesabaran dan panduan yang tepat pasti anda dapat melakukannya dengan baik

Sebelum itu, ini bahan-bahan yang anda perlu kan ;

Kemudian ikuti langkah-langkah mudah dibawah sebagai panduan untuk anda yang mahukan dinding ombre.

Dan hasilnya, pasti memuaskan dan sangat menarik!

Sumber gambar dari Google dan Pinterest


Bermodalkan RM 500, Ruang Kopi Selengkap Ini Mampu Memuaskan Impiana Pengemar Kopi Seperti Lelaki Ini

Merujuk beliau, modalnya tidak lah terlalu besar hanya memakan RM 500 lebih untuk keseluruhan barang yang dibelinya di atas talian. Mudahkan, inilah yang dikatakan ‘kalau ada kemahuan di situ ada jalannya’. Sebelum kita tengok hasil kerjanya jom kita dengar perkongsian beliau sebelum menghasilkan projek DIY ni.

Alhamdulillah siap jugak projek pkp tiga point kosong. simple DIY coffee cabinet. Kali pertama main kayu kita try and error je. Semua buat sendiri dari design sehingga pemasangan. Terima kasih pada cik google, cik youtube dan juga kawan yang sudi bagi ilmu yang sangat berguna.
.
Oleh sebab pkp, terpaksa lah kita order di sh0pii. Sekecil kecil barang seperti skru sehingga ke melamin chipboard. Untuk k0s semua anggaran dalam Lima ratuss plus . Rasa nya sangat berbaloi dari segi duit dan pengalaman buat sendiri.
.
Perkara pertama sekali korang kena la ade design cabinet tu sendiri. Tak kisah lukis di kertas atau di komputer. Janji nampak bentuk. Senang untuk korang tahu setiap inci panjang ukuran papan. Kena ingat tebal papan melamin ade 15mm & 16mm. Jadi korang siap² kira semua ukuran sebelum submit qu0tati0n.
.
Untuk hinge pulak atau bahasa melayu nya engsel pintu. Ade 3 jenis hinge ni, full close, half overlay & insert. Ikot kesesuain cabinet korang nk guna mana. Untuk projek ni aku guna full close jenis 3D adjustable soft close. Sebab nye dia advance sket boleh adjust depan belakang atas bawah. Tapi mahal sikit dari hinge biasa.
.
Bagi korang yang nak nampak pintu kabinet tu sedikit premium / mewah dengan ade nye frame, korang boleh letak papan MDF batten wall yang bersaiz 2inci lebar, tebal 6mm. Potong ikut size pintu kemudian tampal guna silicone kayu.
.
Untuk table top pula korang boleh pilih material ape yang korang nak. Contoh kayu nyatoh, quartz stone, marble. Untuk projek ni aku pilih rubber wood solid board. Gosok 3layer sand paper cp1000, cp1500, cp2000 selang seli dengan clear lacquer. Nak guna shellac pon boleh.
.
Untuk bahagian belakang pula, cuma guna plywood 3mm je. Di hardware untuk size 3mm 4ft x 8ft dalam Dua puluh lebih sahaja sekeping. Potong ikut saiz kabinet. Macam aku beli dekat sh0pii jugak sbb masa tu semua hardware tutup. Pishangg la.
.
Dah siap pasang semua, nak nampak handle ala² European style. Bole cari di sh0pii. Item memang solid berat dan berpatutan.
.
Lagi satu, bekas² transperant dalam kabinet tu sume beli dkt eco je. Nak penuh kan, nak kena cari eco tempat lain. Sebab cepat sold out pulak. Haha Dah boleh mengopi la kita!!

Jom kita tengok hasil beliau pulak memang terbaik;

Gubanah jambangan orkid tiruan menjadi penyeri dekorasi kediaman tidak kira apa sahaja konsep dekorasinya. Namun, untuk memiliki jambangan orkid tiruan yang siap diubahsuai harganya agak lumayan. Akan tetapi, Puan Zaza Zalina berkongsi cara untuk menghasilkan sebuah jambangan bunga orkid hanya dengan modal lebih kurang RM 150 sahaja. Jika di beli harganya mencecah RM 300-500

Bahan-bahan:
5 Batang orkid (sebatang RM 14.00)
Daun tiruan campur-campur
Ranting (RM 7.50
Pasu (RM 35.00)
4 biji span bunga (RM 2.50)
Lumut kering (RM 4.00)
Sekulen (RM6.50)
Gam kraf
batu lumut tiruan (RM 6.50)

Cara-cara:
1. Pasu yang digunakan agak besar, letakkan surat khabar oada bahagian tersebut sebelum di masukkan span

2. Lekatkan lumut kering dengan menggunkan gam kraf

3. Setelah kering sepenuhnya cucuk orkid did bahagian tenagh. Tapi sebelum itu, ikat buluh pada ranting buluh dan susun secara kreatif

4. susun daun, sekulen dan daun tiruan di bahagian pangkal bunga orkid secara kreatif

Tip: untuk elak pasu merosakkan permukaan perabot, letakkan span pelekat

Oleh itu, amat penting untuk anda tahu serba sedikit bagaimana nak kesan kehadiran anai-anai di dalam atau luar serta sekitar rumah anda. Dengan sedikit pengetahuan berkenaan teknik mengesan kewujudan anai-anai ini, anda dapat bertindak lebih awal sebelum lebih banyak kerosakan dilakukan oleh anai-anai.

Berikut adalah tanda-tanda yang dapat menunjukkan bahawa ada kehadiran anai-anai di rumah anda:

Sistem tanaman Hidroponik adalah pilihan terbaik bagi mereka yang tidak ada masa yang banyak, tapi nak berkebun. Ini disebabkan oleh dengan penggunaan sistem ini, tugas menyiram dan membaja dianggap selesai sebab air yang ditakungkan di bahagian bawah berfungsi sebagai medium tumbesaran. Hanya sekali sekala sahaja anda perlu top-up air atau baja AB bila berkurangan.

Tapi untuk dapatkan set hidroponik ni, harga dia boleh tahan juga harganya. Kalau bertuah, boleh lah dapat RM 25 satu bekas dan ada juga yang menjualnya sampai RM 70. Tapi, remaja ini bijak. dia boleh olah sendiri pasu daiso RM 5.30 menjadi sebuah bekas hidroponik yang lebih menarik.

Bahan yang diperlukan

1 biji pasu dari Daiso
1 keping Styrofoam
10 cawan hidroponik atau boleh gunakan cawan minuman

Peralatan untuk membina hidroponik

Pembaris
Pisau pemotong
dawai yang telah dibulatkan untuk menebuk lubang

Cara-cara:

1. Ukur mulut pasu untuk menentukan saiz  Styrofoam yang diperlukan sebagai penutup dan pemegang cawan hidroponik

2. Buat ukuran pada  Styrofoam saiz yang telah di tentukan tadi dan potong.

3. Tentukan kedudukan cawan hidroponik dan pastikan ia bersesuaian dengan besi pemanas yang akan digunakan untuk tujuan menebuk lubang.

4. Panaskan besi penebuk dan tebuk terus lubang sebagai pemegang pasu mengikut lakaran saiz yang telah disediakan

5. Potong bucu  Styrofoamuntuk mudah muat pada mulut pasu.

6. Letakkan  Styrofoam pada mulut pasu dan susun cawan hidroponik. Sedia untuk digunakan

Sumber: Anggi nosaffri


Deko Rumah Konsep Moden Shabby Chic Dengan Kos RM40k

Memiliki rumah pertama tentunya merupakan suatu pengalaman yang amat berharga. Pasti kita tidak sabar nak menghias dan mendeko setiap sudut kediaman dengan sentuhan citarasa yang melambangkan personaliti diri.

Kediaman yang baru sahaja didiami selama 4 bulan ini dihias dengan bajet RM40k berpandukan konsep Moden Shabby Chic, dimana gaya klasik digabungkan dengan warna-warna lembut atau pastel. Mendapat inspirasi daripada internet khususnya laman sesawang Pinterest, nasihat Ezzah ialah buat pemilik rumah baru atau yang ingin mengubahsuai, anda perlu menetapkan konsep yang diingini terlebih dahulu sebelum mula membeli peralatan dan perabot. Jika tiada konsep yang menjadi arah tuju mungkin nanti kediaman akan nampak serabut dan tidak menarik.

Walaupun begitu, hasil secantik ini tidak datang tanpa ujian, Ezzah dan suami pernah juga ditipu semasa proses mendeko teratak mereka ini. Memandangkan ini rumah pertama dan mereka masih tidak mempunyai pengalaman, terdapat pihak yang mengambil kesempatan keatas pasangan ini. Oleh itu, kit aperlu lebih peka dan berhati-hati ketika berurusan dengan orang luar agar segalanya lebih terjamin dan selamat.

Dekorasi ruang dalaman rumah yang berkonsepkan moden ini sememangnya sering menjadi tema pilhan ramai masa kini. Mana tidaknya, dekorasi seperti ini boleh membuatkan ruang dalaman rumah anda tampak lebih elegan, mewah dan bergaya.

Buat anda yang menyukai dan mahukan dekorasi ruang dalaman rumah yang berkonsepkan moden seperti ini, ada lima perkara yang wajib anda tahu.

Ini kerana, mungkin ada segelintir di kalangan anda yang masih belum mengetahui perkara ini dan mahukan tip bagaimana untuk membuatkan dekorasi ruang dalaman rumah yang berkonsepkan moden seperti ini.

Oleh itu, dalam segmen Tip Impiana episod kali ini, kami kongsikan kepada anda lima perkara yang wajib anda tahu bagi yang gemarkan dekorasi berkonsepkan moden ini.

1.Penggunaan Lampu ‘Spot Light’ Adalah Wajib

2.Gunakan Aksesori & Perabot Yang Berwarna Gelap

3.Elakkan Menggunakan Langsir Jenis ‘Rod’

4.Elakkan Pengunaan Perabot Sofa Yang Bersaiz Besar

5.Pemasangan ‘Fluited’ Di Bahagian Ruang Tamu

Sekiranya anda ingin mengetahui lebih lanjut bagaimana caranya untuk membuatkan dekorasi ruang dalaman rumah tampak lebih moden? Anda boleh tonton video penuh pada pautan di bawah;

Pemilihan konsep atau tema buat sesebuah kediaman bukanlah satu hal yang mudah. Selain perlu seiring dengan keluasan dan bajet, konsep kediaman juga perlu menggambarkan keperibadian dan keperluan pemiliknya. Seperti Encik Norman Mahmun dari Kuantan yang memiliki rumah dua tingkat ini memilih konsep Moden Glam sebagai penyeri kediamannya. Sebelum memulakan proses menghias, beliau telah terlebih dulu mencari inspirasi dan idea melalui youtube, media sosial dan majalah-majalah dekor. Rumah ini telah didiami selama satu tahun dan mempunyai 3 bilik serta dua bilik air. Dengan keluasan 1400 kaki persegi, Encik Norman dengan telitinya telah memilih warna cat utama dan sekunder sebelum memilih warna perhiasan yang bersesuaian. Tuan rumah juga telah memilih ruang tamu sebagai ruang kegemarannya. Di ruang tersebut juga diletakkan perabot pilihan beliau iaitu sofa 3 tempat duduk dibuat dari kayu jati yang diukir dengan halus.

Dengan bajet keseluruhan lebih kurang RM55k untuk mengubah suai, Encik Norman akan memastikan konsep moden glam mempunyai kesinambungan dari satu ruang ke ruang yang lain. Jalinan warna antara dinding dan  perhiasan deko yang dipilih juga harus berharmoni, menjadikan kediaman lebih elegan dan classy. Selain itu, pemilik juga berpesan sekiranya ingin membeli perabot untuk kediaman, tidak perlu untuk membeli semua sekaligus. Sekiranya tidak yakin dengan pilihan yang ada, ambil masa dan fikir betul-betul untuk menentukan sama ada perabot yang ingin dibeli sesuai atau tidak dengan konsep yang telah dipilih. Dari segi pencahayaan pula, biasan dan pencahayaan semulajadi telah menjadi teras dalam hiasan rumah dengan perabot gelap ini. Kerana bijak merancang, tuan rumah dapat memanfaatkan cahaya matahari dengan baik, digabung bersama usaha dan ilham darinya.

Berikut merupakan paparan suasana moden glam hasil cetusan idea tuan rumah yang sudi dikongsi bersama IMPIANA. Semoga menjadi inspirasi buat pembaca, dan selamat mencuba!

Pemilihan jenis tingkap di rumah juga adalah suatu perkara yang penting kerana ia akan menentukan apa kegunaan tingkap tersebut bagi seberapa luas ruang dalam rumah tersebut. Di Malaysia sekarang ini, banyak jenis tingkap kita boleh perolehi. Maka dengan itu, harini saya akan menceritakan beberapa jeniss tingkap yang sesuai rumah anda.

Tingkap Jenis Casement

Kebiasaan orang di Malaysia ini, mereka gemar menggunakan tingkap jenis seperti ini, lagi-lagi rumah mereka adalah rumah moden. Ini kerana ia mempunyai engsel pada sisi bingkai tingkap yang boleh buka ke luar. Dengan itu, ia membolehkan rumah di Malaysia ini mendapat pengudaraan yang baik dan melindungi dari cuaca hari hujan. Tambahan lagi, ia sangat efektif untuk mengurangkan rasa panas atau haba di dalam rumah ketika cuaca panas.

Tingkap Jenis Awning/Top Hung

Selalunya tingkap sebegini biasa digunakan di bilik air atau tempat yang tinggi kerana ia senang untuk dibuka dan memberi pengudaraan yang bagus. Apa lagi yang membuatkan ia bagus adalah bentuknya. Bentuknya seperti atap yang membuatkan hujan dan debu susah untuk masuk dalam rumah.

Tingkap Glass Block

Tingkap jenis glass block ini, boleh dikatakan puratanya rendah kerana ia jarang dijumpai. Akan tetapi, glass block pernah kerap diterapkan dalam rumah di Malaysia suatu ketika dahulu. Tingkap ini berfungsi dengan pencahayaan semula jadi yang mampu menerangi ruangan dan pada yang sama, menjaga privasi rumah. Namun begitu, jika adanya frosted glass, semakin kurang penggunaan jenis tingkap glass block ini. Selain itu, tingkap jenis glass block ini juga sesuai dipasang berdekatan dengan pintu masuk dan bilik mandi kerana ia memberikan rasa seperti rumah yang mewah.

Konklusinya, banyak lagi jenis tingkap yang ada di Malaysia ini, yang anda boleh terapkan atau pasang di rumah anda. Cuma, ini adalah pilihan dan pendapat terbaik dari saya. Akhir kata, cari lah tingkap dengan kesesuaian diri masing-masing dan keselesaan anda. Ini kerana tingkap juga menilai bagaimana rumah anda.


5 Item Dekor Inggeris Yang Ramai Lupa

Dekorasi kediaman inggeris di Malaysia memang agak hebat pengaruhnya. Oleh sebab permintaan yang tinggi terhadap elemen dekorasi gaya inggeris yang tinggi, kedai-kedai jualan yang menyediakan perkhidmatan jualan semada secara langsung atau dalam talian tumbuh bak cendawan. Pun begitu, masa demi masa dekorasi gaya inggeris mengalami perubahan dan beradaptasi dengan persekitaran.

Artikel berkaitan:
Minat Konsep English Kontraktor Wanita Ini Kreatif Ubahsuai Rumah Sendiri Mirip Di Overseas

Maka wujudlah konsep-konsepa gaya inggeris selain klasik dan kedesaan seperti moden inggeris atau kontemporari inggeris. Namun, ramai abaikan beberapa elemen penting dalam dekorasi inggeris. Antaranya ialah:

Pokok jiran tumbuh masuk melepasi sempadan antara isu panas yang sering dialami bukan sahaja masyarakat di bandar, malah luar bandar juga. Perkara ini, adakalanya boleh menjadi penyebab atau punca perselisihan faham antara jiran.

Kebiasaanya, punca pergaduhan disebabkan pokok yang memasuki sepadan mengganggu pemandangan, daun nya yang kerap gugur dan pelbagai ancaman lain. Adakalanya, hal ini tak menjadi isu apa pun, cuma sering menjadi pertanyaa boleh tak kita ambil hasil dari pokok jiran yang memasuki sepadan rumah

Bila dahan pokok jiran korang membesar dan masuk ke dalam kawasan korang, ia dikenali sebagai “overhanging branches”. Sebenarnya, kebanyakan negara di dunia ni ada undang-undang pasal overhanging branches. Di Australia contohnya, setiap negerinya ada undang-undang berbeza tentang isu ni. Di Malaysia pula, hal ni melibatkan undang-undang kacau ganggu persendirian (private nuisance). Ini kerana, dahan pokok yang membesar sampai masuk ke dalam kawasan korang tu dikira sebagai kacau ganggu.

Secara takrifnya, kacau ganggu adalah gangguan yang menyalahi undang-undang dengan penggunaan tanah. Terdapat tiga elemen kacau ganggu persendirian, yang mana semuanya kena dipenuhi – kalau korang nak jiran korang tu bertanggungjawab:

Plaintif (korang) pemilik tanah atau mempunyai hak untuk mendudukinya;
Defendan (jiran korang) sebenarnya dah bertindak dengan cara yang mengganggu kesenangan plaintif dan gunaan hartanah miliknya; dan
Gangguan defendan cukup ketara dan tak munasabah.
Jadi, dengan membiarkan pokok diorang membesar sampai masuk ke dalam kawasan korang, diorang mungkin bertanggungjawab terhadap ganggu kacau persendirian kalau dahan-dahan yang berlebihan tu memberi kesan terhadap suasana dan keadaan rumah korang. Kalau ia menimbulkan risiko keselamatan pula, ia menambahkan lagi memungkinkan untuk jiran korang bertanggungjawab.

Tapi macam mana pula kalau korang tak suka pokok tu tumbuh ke dalam kawasan korang sebab ia cuma menghodohkan dan merosakkan pemandangan dari rumah korang? Dalam hal ni, undang-undang mengatakan…

Jadi, walaupun korang tak saman jiran korang sebab buat kacau ganggu persendirian, korang masih boleh buat sesuatu pasal dahan-dahan tu atau buah-buah yang jatuh dalam kawasan korang.

Ada beberapa kes pasal hal ni di banyak negara dan cuba kita tengok yang paling dekat dulu. Pada pertengahan tahun 2016, Mahkamah Tinggi Singapura ada buat perbicaraan kes antara dua jiran. Seorang wanita ni dah biarkan pokoknya tumbuh sampai ke halaman jirannya dan dahan-dahan tu pula membahayakan jirannya, terutamanya sebab ada anak-anak kecil di rumah. Bila jirannya upah orang untuk potong pokok tu, wanita tadi halang jirannya dengan cabut kunci dari kren yang digunakan untuk memotong pokok tu.

Mahkamah lepas tu buat keputusan yang jirannya ada hak untuk tebang mana-mana dahan yang masuk dalam kawasannya dan wanita tadi bersalah sebab menghalang diorang dari berbuat demikian.

Ada satu lagi kes yang dah lama sangat berlaku iaitu pada tahun 1894. Kes ni dikenali sebagai Lemmon v Webb dan Mahkamah England memutuskan:

Seorang jiran boleh menebang dahan-dahan yang memasuki tanahnya tanpa memberi notis kepada pemilik pokok itu dengan syarat dia boleh melakukannya tanpa memasuki tanah orang lain.

Jadi, korang sebenarnya boleh je tebang mana-mana dahan atau ranting yang masuk kawasan korang (atau ambil buah-buah yang tumbuh dari dahan-dahan tu).

Apabila bertandang ke pusat jualan dekorasi dalaman, kita sering berpendapat kalau beli katil, kena beli sekali semua aksesori yang ditawarkan, barulah nampak lengkap . Tetapi tahukah anda bahawa anda tidak perlu membeli kesemua aksesori atau pun kelengkapan dalam satu set. Hanya mix & match jika kena gaya dan konsep, kediaman anda tetapi nampak menarik..

Ikuti senarai sterotaip tidak benar yang dikongsikan oleh IMPIANA untuk rujukan anda:

Ramai orang beranggapan bahawa kalau beli sofa, kena beli sekali satu set, termasuk armchairs dan juga bantal. Rasanya ada beberapa item yang perlu kita nyahkan dari senarai pembelian yang dicadangkan oleh penjual. Jimat, sudah tentu.

2. Tidak semua perlu warna putih

Tahukah anda kalau semua dinding di rumah anda berwarna putih, anda harus memadankan ia dengan perabot putih juga walaupun anda adalah peminat tema English, ianya adalah mahligai yang bebas untuk anda hiasi mengikut kreativiti anda. Jika anda mahu rasa tenang dengan warna putih, mungkin anda boleh padankan dengan warna pastel yang lain tetapi masih tidak mendominasi ruang.

3. Meja dan kerusi makan harus sepadan

Satu lagi sterotaip yang tidak betul. Tahukah anda meja makan anda akan masih nampak menarik jika terdapat percampuran design kerusi yang berlainan gaya walaupun konsepnya sama. Lari dari kebiasaan tidak ada salahnya.

4. Kena penuhkan setiap ruang

Sofa saiz besar sudah tidak relevan lagi pada hari ini dan sudah obsolete. Orang kita sekarang ini lebih cenderung to keep it simple dengan memilih perabot yang lebih kecil. Ingat sifir ini ‘lagi kecil ruang, lagi kecil sofa, armchairs dan meja yang anda akan beli.

5. Bilik tidur kanak-kanak kena cat warna terang

Sebenarnya, bilik si kecil lebih tenang tanpa tepekan warna terang. Imaginasi mereka lagi berkembang jika anda warnakan dengan warna lembut dan hiasinya dengan permainan, poster bersama mesej positif dan beberapa lukisan.

6. Semua tingkap perlu langsir

Jika dinding, ada dinding utama serta dinding penyokong, begitu juga dengan tingkap di kediaman anda. Tidak semua tingkap perlu anda hiaskan dengan langsir. Jika dilihat semula, langsir juga merupakan penyebab bilik kita nampak sempit. Anda boleh cuba dengan turunkan langsir di tingkap biasa dan boleh digantikan dengan bidai, percayalah anda akan rasa kelainan selepas mengalihkannya.

GAYA SCANDINAVIA SELESA & MENENANGKAN

Gaya Scandinavia merupakan gaya ringkas, dipenuhi warna kontras hitam dan putih. Ia kelihatan ringan, tetapi dengan selitan beberapa elemen semulajadi, dekorasi gaya Scandinavia memberi rasa mewah, selesa tetapi menenangkan. Begitulah dekorasi kediaman pilihan Fatin Fatina Nazlan yang terletak di pinggir ibu kota. Ibu kepada tiga orang cahaya mata ini sememangnya begitu gemar berkemas dan sentiasa mahu kediamannya kelihatan indah dan selesa untuk diduduki mereka sekeluarga.

Menurut Fatin suaminya, Syed Azmil Syed Zainul Abidin, merupakan insan yang memberi semangat dalam meneruskan minatnya dalam mendekorasi kediaman. Pasti ramai yang menyangka Fatin mempunyai masa lebih kerana dia tidak bekerja, namun itu adalah silap ini kerana Fatin merupakan seorang peniaga online yang berjaya.

“Saya memang minat berkemas. Sejak zaman remaja saya jenis yang suka berkemas. Malah ibu juga cukup seronok bila melihat saya menghias kediaman. Apatah lagi apabila sudah berkahwin dan punya kediaman sendiri. Perasaaan saya bertambah teruja untuk menjadikan rumah saya syurga buat saya sekeluarga.

“Anak saya Qaira, 6 tahun dan Qayla, 3 tahun sememangnya sejak dari kecil biasa dengan keadaan rumah yang kemas. Jadi bila mereka sepahkan mainan secara automatik mereka akan kemaskan kembali.

“Walaupun saya tidak seperti wanita lain yang bekerja di pejabat dan saya habiskan masa di rumah dengan menjaga anak saya Qaira, Qayla dan Qisya, 6 bulan namun saya tidak duduk sahaja. Saya juga menjalankan pelbagai perniagaan secara online. Alhamdulillah saya juga biasanya membuka booth setiap hujung minggu apabila ada karnival. Walaupun sibuk dengan perniagaan online namun hobi saya dalam menata rias rumah tidak pernah luput,” terang Fatin yang sering merujuk majalah Impiana dan mengambil idea dekorasi rumah dari sudut minatnya yang tersendiri.

Ringkas & Moden

Bercerita tentang konsep Scandinavian yang diterapkan di kediamannya, Fatin menjelaskan dia sukakan kepada konsep ini yang tampak ringas namun moden.

“Saya minat dengan konsep ini kerana ringkas dan ada sedikit unsur-unsur kayu. Apabila ada unsur kayu tampak rumah lebih berseri. Selain itu saya juga suka warnakan kediaman dengan pelbagai warna cat. Setahun dua atau tiga kali saya akan tukar cat dinding. Cuma kali ini saya terapkan rona putih, hitam dan kuning agar rumah saya tampak cerah dan ceria.

“Ruang makan juga saya selitkan dengan unsur ini. Walaupun tampak ringkas dengan meja makan berunsur kayu dan kerusi makan berkaki kayu dengan perhiasan pasu bunga yang minimaslis. Tampak lebih menarik apabila saya cermin yang ditepinya saya guna tape murah buat bingkai tampak lebih menyerlah.

“Pada saya dengan menggunakan pita pelekat untuk menggantung cermin di ruang meja makan adalah solusi yang sempurna. Ianya tidak kekal, dekorasi dinding dapat ditukar selalu, dan pita ini sendiri memberi statement tersendiri kepada ruang sekeliling,” jelas Fatin yang sangat mementingkan kebersihan dan kekemasan rumah walaupun punya anak kecil.

Suka Lakukan DIY

Seorang yang cukup kreatif, Fatin menerangkan untuk mendapatkan kediaman yang cantik dan selesa tidak perlu mengeluarkan modal yang besar. Bagi dirinya seseorang itu hanya perlu kreatif dan bijak dalam melakukan DIY sendiri.

“Semua hiasan dirumah saya lakukan sendiri tanpa bantuan suami. Bila suami keluar bekerja bila dia pulang ke rumah tengok kediaman kami sudah berubah wajah. Saya suka DIY sendiri. Saya akan cat rumah sendiri malah saya juga mengecat rumah dengan cara sendiri dengan menggunakan span basuh pinggan. Malah saya yang aktif di laman sosial juga pernah memuatnaik teknik ini di laman sosial hingga menjadi viral.

“Jika kita lakukan DIY memang banyak berjimat. Contohnya botol kicap saya akan DIY menjadi botol yang cantik, tayar pula saya buatkan menjadi kerusi. Bingkai gambar pula saya akan print sendiri dan tampal di dinding,’ jawab Fatin berkongsi ilmu dekorasi dengan lakukan secara sendiri.

Mengusik tentang ruangan yang paling digemari Fatin menjelaskan dia tertarik dengan ruangan rehat yang menempatkan dua kerusi.

“Ruang rehat yang saya letakkan dua kerusi dan di dinding ada bingakai kayu. Ruangan ini memang menjadi kegemaran saya.

“Untuk pengetahuan akak, sewaktu berpindah kami cuma ada tikar dan sebuah almari baju. Kemudian bertambah sedikit demi sedikit. Perabot yang ada di rumah saya tidaklah terlalu mahu, saya beli di Ikea dan Kaison. Semuanya yang mampu milik. Cuma saya harus bijak dapat menyusun atur agar kediaman saya tampak menarik. Saya mula melakukan dekorasi di dalam bilik tidur. Pada waktu itu saya susun baju ikut warna. Kemudian saya berani mencuba ruangan lain dan akhirnya saya berjaya menghias seluruh kediaman dengan hasil kreativiti saya sendiri.

“Walaupun rumah saya jenis apartmen namun keluarga suka bertandang ke rumah kami. Saya tidak kisah dan sangat suka jika ramai tetamu yang datang. Walaupun saya suka kepada kebersihan namun tetamu yang datang juga sangat menghargai kediaman saya. Mereka juga suka melihat keindahan rumah yang saya lakukan dekorasi yang tersendiri.

“Keluarga saya dan suami akan bertandang ke sini bila tiba hujung minggu. Malah mereka juga menjadi sumber inspirasi dan sering memberi idea dalam mendekorasi kediaman,” jawab Fatin.


Siapa Kata Konsep Moden Bosan, Ini Tip Nak Dekor Yang Betul

Benar kediaman moden kini lebih serasi dengan ragam konsep yang simple dan minima. Rumah pun makin kecil saiznya jadi eloklah kita pun memilih perabot yang sesuai dengan konsep ruang. Cara Elak Konsep Moden Dalam Rumah Rasa Bosan.

Moden kontemporari, ragam hias yang menitik beratkan nilai amali dan keselesaan. Jika anda bukan dari jenis orang yang sukakan hiasan dalaman, cukup sekadar ada kelengkapan, inilah konsep paling tepat untuk anda.

Dari aspek warna pun bagus. Mudah kita nak maintain. Kalau tak putih, hitam, kelabu. Jadi nampak elegan je rumah kita dengan rekaan ringkas kekotak semua benda termasuk sofanya. Jadi confirm rumah kita lepas 3 bulan raasa bosan , keras kejung je kan. Yelah semua macam kotak, warna pulak kelabu hitam macam berkabung. Anda boleh je touch up ruang yang ada agar nampak ada jiwa dan personaliti.

Premium Wooden Wall 10 Photo Frame Decor

Nak simen lantai paling mudah tak sakit pinggang. Rumah teres lot tengah kebiasaanya mesti ada sedikit ruang landskap yang disediakan oleh pemaju. Tapi, anda berhajat nak turap atau simen lantai laman sepenuhnya sebab tak ada masa nak selenggara kalau tumbuh rumput atau rumpaiatau mungkin ada kegunaan lain. Nak panggil atau upah orang, boleh tahan mahal juga untuk ruang yang secoet tu.

Saja nak kongsi tip konkrit simen mudah, tak sakit pinggang dan ringan. Saya buat dengan anak buah darjah 6 je. Dia yang gaul simen dan ratakan

Ratio konkrit:
✓1 beg simen
✓2½ wheelbarrow Pasir
✓1 wheelbarrow Batu

Letak beg simen bukit pasir

Buka dan keluarkan simen atas bukit pasir

Alihkan bukit simen dan pasir tade ke sebelah. Pastikan cedok dari bahagian bawah untuk mudah simen tadi bercampur

Lakukan perkara sama sekali lagi

Bila dah sekata, buat lubang bahagian tengah bukit

Tabur batu di tebing kawah

Isi air sampai hampir limpah kawah dan biarkan 10 min utk resapan.

Anda akan rasa tebing tu sangat lembut..sangat mudah dan ringan..tarik dan ratakan je..sambil tarik akan rata dgn sendiri

Ratakan lah dengan senduk /trowel simen. pastikan air xbertakung.

Dah bertahun-tahun guna ketuhar gelombang mikro atau microwave dirumah tapi tak pernah sekali pun terfikir nak cuci. Kadangkala, sampai ada kesan hitam pada bahagian dlam akibat daripada sisa makanan yang tertinggal.

Dan bagi sesetengah pengguna pula, mungkin tidak pasti bagaimana cara nak bersihkan microwave dengan mudah. Jadi kali ini IMPIANA kongsikan dengan anda trik dari seorang pengguna Facebook yang mencuci microwave miliknya hanya dngan menggunakan lemon. Jom kita cuba!

Keadaan sebelum.

Tips Bersihkan dan Wangikan Microwave

1⃣ Ambil mangkuk dan letakkan air separuh sahaja

2⃣ Perah dan letakkan hirisan lemon dalam air tersebut

3⃣ Masukkan dalam microwave.

4⃣ On kan selama 5 minit.

5⃣ Tunggu 2 minit sebelum buka microwave (untuk pastikan wap air tersebut tak keluar dari microwave)

6⃣ Lap microwave dengan kain bersih. Senang betul tak yah nak sental kerak-kerak dan sisa minyak tu. Bau pun harum semerbak lemon gitu.

Siap!

Senang dan cepat kan?

Nota kaki.

Nak guna soda bicarbonate pun boleh juga.
Belajar sesuatu?

Salinda Sopian
Jom cuci microwave

Cadar adalah kemasan lembut yang menjadi hamparan melindunggi tilam. Terdapat pelbagai warna, corak, tekstur dan fabrik cadar tilam untuk pilihan anda. Namun, ada beberapa warna yang perlu dielak bagi mengatasi masalah hama di tempat tidur

Melalui kajian yang tercatat di dalam Journal of Medical Entomology 2016, sejumlah hama telah dibiakkan di dalam makamal. Terdapat 28.5% hama yang dibiak gemar bersembunyi, bertelur dan bersarang pada kain berwarna hitam. Manakala 23.4% pula gemarkan warna merah


Pilihan Kemasan Siling Yang Sesuai, Hasilnya Ruang Tampak Rapi Dan Lebih Menyerlah

Pilihan kemasan siling yang sesuai, hasilnya ruang tampak rapi dan lebih menyerlah. Apabila memasuki bagunan atau kediaman, perkara yang paling kurang diberi perhatian adalah bahagian siling.

Bagaimanapun, sebenarnya siling mampu memberi impak yang besar buat sesuatu ruang. Para designers juga sering merujuk kepada siling sebagai ‘dinding ke-5’, ini menunjukkan yang kemasan siling juga adalah sama penting untuk dipertimbangkan semasa proses ubah suai rumah.

PLASTER

Plaster merupakan bahan yang mesra alam, tahan lama dan kuat. Selain itu plaster juga merupakan bahan yang mempunyai pelbagai warna dan tekstur berbeza-beza agar mudah dibentuk dan dipadankan mengikut kesesuaian ruang.

PAPAN KAYU

Papan kayu sebagai kemasan siling memang jarang kita lihat di negara ini tetapi bukan bermaksud ia tidak wujud. Kayu dapat menambah karakter kediaman serta merta menjadikan ruang lebih sofistikated dan elegan. Selain itu, siling kayu juga mudah untuk dipasang dan dengan penjagaan yang rapi, ia boleh tahan dalam jangka masa yang lama.

CAT
Dengan mnegecat siling putih yang hambar, anda dapat memberikan life baru untuk sesuatu ruang. Cat pada siling haruslah dari jenis yang tahan lama bagi mengelakkan ia mengelupas dan retak. Lapisan perlindungan juga boleh disapu pertahanan yang lebih mantap selain mewujudkan kilauan reflektif.

 WALLPAPER
Kertas dinding yang ditampal pada siling adalah cara yang kreatif untuk menambah warna dan memberi mood pada mana -mana ruangan dirumah anda. Sebelum anda memasang kertas dinding pada siling yang kosong, pastikan ia betu-betul bersih dan rata. Pastikan anda menyapukan primer khas, dibuat khusus untuk digunakan bersama wallpaper agar kerja-kerja pemasangan berjalan dengan lebih lancar.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Setiap ruang dikediaman mempunyai fungsi yang tersendiri. Sementara ruangan seperti bilik tidur dan ruang tamu dilihat sebagai kawasan untuk berehat serta bersantai, ruang dapur pula lebih mementingkan produktiviti. Jadi tentu saja ia memerlukan kawasan yang luas untuk melakukan kerja-kerja penyediaan memasak serta ruang penstoran yang optimum bagi memastikan dapur sentiasa kelihatan kemas dan rapi.
Oleh kerana itu, ramai pemilik rumah mahukan dapur yang sempurna dan tidak kisah berbelanja lebih untuk dapatkan yang terbaik. Tidak dinafikan, setiap orang mempunyai keinginan dan pilihan masing-masing yang berbeza dari segi style dan kegunaan tetapi segalanya akan berbalik kepada beberapa perkara penting yang perlu dipertimbangkan seperti kos, ketahanan, jangka hayat dan kekemasan.

Sebarang pengubahsuaian rumah perlulah dirancang secara terperinci dahulu. Dapur juga tidak terkecuali malah, kos renovasi dapur adalah antara yang paling tinggi jika ingin dibandingkan dengan ruang kediaman yang lain. Tetapi apabila ia melibatkan dapur, sebahagian besar daripada perhatian anda sentiasa akan pergi ke kabinet dapur. Ini kerana kabinet dapur adalah tunjang utama ruang dan kabinet boleh mengambil sehingga 30% daripada jumlah keseluruhan bajet pengubahsuaian.

Sebagai pengguna yang bijak, sudah tentu anda inginkan sesusatu yang cantik di mata, berkualiti baik dan pada masa yang sama, mesra-poket. Disini kami senaraikan beberapa material yang biasa digunakan dalam pembinaan kabinet dapur berserta kebaikan dan keburukan setiap satunya.

1. Papan Cip (Chipboard)

Merupakan bahan paling berpatutan dan murah kerana diperbuat daripada serpihan kayu yang terikat oleh resin sintetik yang kemudiannya dimampatkan untuk membentuk papan. Permukaan pepejal yang kuat menjadikan chipboard bahan yang susah untuk tercalar, tahan hentakan, dan juga anti-kulat tetapi tahap kelembapan yang tinggi boleh menyebabkan kayu cip membengkak.

2. Papan Blok (Block Board)

Bahan ini terdiri daripada jalur kayu halus yang disusun sebelah menyebelah, lapisan demi lapisan. Kemudian lapisan nipis melamine digamkan pada bahagian atas dan bawahnya. Berbeza dengan kayu cip yang mempunyai rintangan yang rendah kepada air, papan blok lebih tahan dan boleh digunakan pada kawasan simpanan yang terdedah kepada kelembapan.

3. Kayu Lapis (Plywood)

Papan lapis diperbuat daripada beberapa lapisan kayu nipis yang dipaku bersama-sama untuk membentuk papan. Material ini biasanya dilapisi lagi dengan laminate untuk memberikan kemasan yang lebih rapi dan bersih. Sifatnya yang lebih kukuh dan tahan kelembapan menjadikannya salah satu bahan yang paling mudah untuk diselenggara. Bahan ini juga datang dalam pelbagai warna dan tekstur.

Bahan Alternatif Untuk Kabinet Dapur
Selain menggunakan pelbagai jenis kayu, terdapat bahan lain yang juga boleh dipertimbangkan menjadi kabinet dapur ;

4. Konkrit

Kabinet dapur konkrit kebiasaannya dijumpai di rumah-rumah lama. Ia akan dilapisi jubin bagi mewujudkan satu platform yang amat teguh, kuat dan tahan lama sesuai untuk aktiviti memasak yang berat. Bagi pemilik yang inginkan konsep industrial atau brutalis untuk dapur, konkrit mungkin akan menjadi pilihan yang utama.

5. Besi Tahan Karat

Alternatif lain yang jarang kita dengar di negara ini adalah material besi tahan karat sebagai kabinet dapur melainkan ianya didapur komersial seperti di restoran ataupun hotel. Material ini sangat tahan lama dan mudah untuk dibersihkan tetapi lebih mahal daripada kayu, menjadikannya sesuatu yang jarang dipasang untuk kediaman domestik.

Kabinet merupakan salah satu bahagian yang paling mahal berbanding dengan bahagian yang lain tetapi ia juga merupakan penentu gaya keseluruhan dapur. Oleh itu, adalah penting untuk memilih material kabinet dengan teliti supaya ia sentiasa kelihatan baik, teratur dan tahan lama. Dengan pemilihan yang tepat dan bersesuaian dengan bajet, anda boleh melabur lebih untuk bahan yang mempunyai sifat rintangan air dan haba yang baik selain menyediakan pilihan reka bentuk yang sepadan dengan gaya anda.

Apabila tiba masa untuk renovasi tandas atau bilik air, terdapat pelbagai aspek yang perlu dipertimbangkan. Termasuklah sinki, kemasan dan juga jubin. Kesuaiannya pula bergantung pada saiz, penggunaan serta konsep yang ingin diketengahkan. Bilik air yang kecil memerlukan lebih penelitian jadi pemilik perlu lebih peka dan bijak membuat pilihan agak ruang ini selesa dan praktikal untuk diguna. Disini IMPIANA himpunkan pelbagai variasi warna jubin untuk bilik air yang lebih menarik.

Konkrit juga merupakan bahan versatile yang serba boleh kerana terdapat pelbagai cara penggunaan yang dapat kita lihat bukan sahaja untuk kemasan interior malahan juga untuk perabot seperti lampu atau side table.

Sememangnya bahan ini dapat membuatkan kediaman anda tampak lebih moden dan unik tetapi sebelum anda memilih untuk menggunakan konkrit, adalah lebih baik jika lakukan sedikit research tentang sifat serta fungsinya agar tidak tersilap langkah dan bagi mengelakkan pembaziran di masa akan datang.

Dengan mengambil tahu serba sedikit, ia akan membantu anda membuat keputusan untuk memastikan aplikasi yang anda mahu itu sesuai ataupun tidak.

Pemilik rumah mungkin suka untuk gunakan konkrit untuk bilik mandi, tetapi bahan ini tidak digalakkan untuk lantai kerana ia boleh menjadi licin apabila basah, ditambah pula jika lantai dipenuhi sabun. Hati- hati ya!

Perlu juga diingat, konkrit mempunyai permukaan yang berliang, jadi kemunculan garis-garis retak mungkin akan berlaku dari masa ke masa. Jika permukaan konkrit diletakkan berhampiran tingkap, haba yang dihantar melalui dinding akan menyebabkan permukaan retak dengan lebih cepat.

Apabila digunakan di dalam bilik mandi yang tidak mempunyai ventilasi yang baik, reaksi dengan bahan pencuci atau syampu juga mungkin akan menyebabkan kesan berbelak pada konkrit. Jika anda masih berminat untuk mempunyai permukaan konkrit di kawasan basah, maka anda perlu menerima hakikat bahawa rupa dan keadaan konkrit itu akan berubah seiring masa.


Guna Sabut Kelapa Buat Batas Tanaman, Pokok Pun Subur Bak Juara

Daripada terbiar tak digunakan, sabut kelapa disusun untuk dijadikan raised bed atau batas tanaman. Elok subur pokok-pokok yang ditanam.

Ujar beliau bermula dari tanah kosong hanya tumbuh rumput dia mengambil keputusan menanam pelbagai sayuran yang disukai selain menggunakan semula bahan terpakai.

Daripada tanah lapang ni kosong, hanya tumbuh rumput. Lebih baik usahakan tanam pelbagai sayur yang kita suka makan. Dapat meluangkan masa yang ada dengan aktiviti yang bermanfaat. Sambil keluarkan peluh dapatlah kutip hasil tanaman.

Dah tanam, dapat lah kurangkan kos dapur beli sayur. Gunakan tanah dan ruang yang ada.

Coconut husks raised bed
Batas ini diisi dengan tanah hitam sawit, dicampur dengan tanah asal.

Kemudian ratakan dengan daun buluh yang diperoleh belakang rumah saja. Boleh kumpul untuk buat kompos, bila dah reput gembur sekali dengan tanah.

Ini hasilnya

Pokok ulam raja, biarkan dia berbunga supaya tumbuh anak pokok yang baru.

Oregano batik pun ada tanam.

Pokok terung di tengah-tengah

Tidak dinafikan, untuk memasang jubin pada dinding rumah sememangnya memerlukan kos perbelanjaan yang amat tinggi bagi melaksanakan hasrat anda itu.

Tetapi kini, ada jalan penyelesaian yang boleh dilakukan bagi anda yang berhasrat untuk memasang jubin pada dinding dengan kos perbelanjaan yang rendah.

Bagi anda yang kurang berkemampuan, anda amat disarankan untuk menggunakan 3D ‘wallpaper’ ini yang ternyata bukan sahaja murah malah boleh menjimatkan kos perbelanjaan anda.

Walaupun hanya menggunakan 3D ‘wallpaper’ dan bukan jubin yang sebenar, lihatlah hasilnya ia  tetap membuat ruang dalaman rumah anda tampak lebih bergaya dan mewah.

Sumber: Facebook Pemburu Tiket Murah

Ruangan outdoor peribadi adalah impian bagi kebanyakan orang yang tinggal di bangunan tinggi seperti apartmen atau pangsapuri di sekitar bandar. Biarpun ia hanyalah sebuah balkoni kecil, ruangan seperti ini amat berharga lebih-lebih lagi buat mereka yang mahu dekat dengan alam sekitar kerana sudah penat terkurung didalam rumah tanpa halaman.

Jika anda bernasib baik untuk mempunyai ruang ini di rumah high-rise anda, maka wujudkan sebuah santuari atau tempat untuk keluarga dan rakan-rakan duduk bersantai menikmati keindahan pemandangan.

Ini bermakna anda perlu lakukan lebih daripada sekadar meletakkan rumput karpet dan kerusi sahaja. Tidak kira berapa kecil pun, balkoni anda mempunyai banyak potensi reka bentuk. Sedang mencari idea untuk menghias cantik balkoni anda? Teruskan membaca untuk 5 idea menarik dan lihat bagaimana anda boleh mengubah ruang luar anda 100%!

#1 BINA TEMPAT DUDUK BUILT-IN

Maksimakan penggunaan ruang anda dengan membina bangku atau tempat duduk. Selain itu, anda juga tidak perlu risau perabot diterbangkan angin.

#2 LETAKKAN BEANBAGS ATAU BANTAL

Jika perabot built-in adalah diluar kemampuan atau anda hanya menyewa, boleh juga letakkan beberapa beanbang atau bantal besar yang empuk di atas lantai untuk suasana ala picnic.

#3 BAWA TUMBUHAN HIDUP

Penuhi ruang in dengan tanaman atau tumbuh-tumbuhan hijau yang segar dan subur untuk mewujudkan perasaan nyaman.

#4 BUAT SESUATU PADA DINDING

Jangan hanya biarkan dinding di balkoni kosong tanpa sebarang fungsi. dDengan ruang yang terhad, anda perlu gunakan semuanyan dengan bijak. Gantung pasu atau lampu pada dinding sebagai contoh.

#5 BERIKAN DIRI ANDA PRIVASI

Jika anda mahukan lebih privasi daripada jiran-jiran sekeliling, anda boleh saja gunakan tumbuhan ataupun perhiasan tinggi yang secara tidak langsung bertindak sebagai penghadang.

Bumbung merupakan salah satu elemen paling penting dalam pembinaan sesebuah bangunan atau kediaman. Tanpa bumbung, tiadalah tempat berteduh dari hujan dan panas.

Jenis atau bahan yang digunakan untuk bumbung pula memberikan kesan jangka panjang yang berbeza-beza bergantung kepada persekitaran dan penggunaan.

Melalui perkongsian saudara Zuryat Abadi di grup Tukang Apa Hari Ini, mari kita tambah pengetahuan tentang bumbung untuk panduan bersama.

BUMBUNG
Memandangkan sekarang musim hujan, abang keraplah dipanggil untuk tampal,baikpulih kebocoran bumbung dan tukar jenis bumbung. Sampai tak cukup kakitangan nak kejarkan kerja bumbung.

Ramai yang bila ada masalah bumbung bocor berkira-kira untuk buat slab konkrit bagi menggantikan bumbung asal mereka yang terdiri dari atap jenis genting pasir,asbestos dan zink.

Jangan boss. Jangan pakai concrete slab. Maintenance/penyelenggaraan lagi demam dari guna atap jenis lain. Masalah air bocor melalui rekahan dan serapan pada konkrit tu memang susah nak diselenggara dan diperbaiki.

Kalau letak lapisan baru water proofing/kalis air sekadar bertahan setahun dua. Boleh nak buat concrete slab kalau betul2 tebal dan bancuhan konkrit ikut spesifikasi.

Tapi tetap bermasalah pada sambungan antara konkrit>konkrit atau konkrit>bata/dinding. Lagipun ianya tidak sesuai dengan iklim khatulistiwa negara kita yang panas dan lembab sepanjang tahun.

Lembab yang dimaksudkan ialah hujan bukan lembab dek salji. Aliran cecair yang menerobos melalui apa saja rekahan atau menyerap melalui konkrit yang berasaskan pasir.

Percayalah. Tukang repair bumbung macam abang memang hadap inilah setiap kali baiki kebocoran bumbung. Paling elok gunalah atap dari genting seramik/tanah liat yang tindihan bertangkup antara 1 sama lain (harganya lebih mahal dari atap yang biasa kita gunakan).

Ada jenis atap genting seramik ini tindihan bertangkup seperti tindihan atap jenis asbestos. Insha Allah ini jenis atap yang paling kurang kos penyelenggaraan berbanding zink (masalah kepala paku, kepala screw dimakan usia), asbestos (masalah sama dengan zink), genting pasir (tindihan terlalu sedikit/terjungkit dan masalah air menyerap disebabkan sifat pasir itu apabila lapisan pelindungnya terhakis dek air hujan).

Atap genting jenis tanah liat/seramik ini kalau betul darjah curamnya insha Allah tak akan bocor. Lagipon kebanyakan pembuatan seramik atau tanah liat ini melalui proses pembakaran yang menjadikannya lebih baik (tidak menyerap haba dan air terlalu banyak).

Satu lagi, bangunan 10 tahun dulu banyak guna kayu sebagai kuda-kuda dan gulung-gulung. Ada kayu meleding, terkiat sehingga menyebabkan genting pasir jenis tindihan terjungkit dan bocor bila hujan lebat atau ribut).

Tidak seperti kayu 30 atau 40 tahun dulu yang kayunya adalah dari jenis kayu baik dan matang. Kayu kebelakangan ini adalah kayu muda dan jenis kayu kualiti rendah.

Ini juga memainkan peranan didalam pembinaan. Jenis kayu itu sendiri dan untuk mendapatkan kayu berkualiti dan cukup matang tahun 2020 ni memang korang cukup kayalah. Aamiin.

Apabila ada yang panggil baiki kebocoran atap jenis genting pasir ni 2 pilihan abang bagi ;

Pertama, letak kepingan aluminium dibawah atap genting untuk menghalang air menembusinya (pakej tukar sekali gulung2 kayu kepada gulung2 jenis besi bergalvani)

Atau kedua, tukar kepada atap jenis lain. Kalau tak buat cara ni. Pasti esok lusa abang dipanggil lagi untuk datang baiki kebocoran yang sebenarnya ialah usaha sia-sia. Hari ni tampal belah A (guna silicon dan seangkatannya). Esok bocor pula belah B. Siap B masalah kat belah C pula. Jadi ulang gitu jela sampai abang Jamil kau pengsan.

Kena keluar kos lebih bukan? Kos untuk penyelenggaraan berulang. Lebih baik 1 kali keluar duit lebih. Ubahsuai atau tukar jenis atap. Bertahan lagi 10-15 tahun mantap sangat dah. Lagipon abang tak suka dipanggil kerap kali. Nanti orang ingat abang kerja curi-tipu. Padahal abang dah terangkan bumbung tu tak guna tampal dan baiki. Paling tak ada pun ubahsuai baru ok sikit.

Untuk kerangka bumbung paling baik dan ekonomi masa kini gunakan besi C section dan C truss yang digalvani. Untuk ketahanan lebih lama(jangan guna yang ada salutan plastik biru tu sebab ia murah dan tidak digalvani).

Besi bergalvani ini kurang kos penyelenggaraan. Tidak perlu di cat(kalau cat lebih baik).Bukan lah bermaksud ia last forever tetapi lebih tahan lama. Bangunan rumah ni macam kereta juga. Cukup masa masa perlu diselenggara/service. Tayar botak kena tukar,minyak hitam kena tukar,warna kusam kena kilatkan.

Jadi kalau nak membina rumah. Kena fikir tentang kos penyelenggaraan. Yang jimat,murah dan tahan lama.

Bagi yang nak menggunakan zink keluarkan modal lebih sikit. Beli zink yang ada lapisan zink atas dan bawah.

Di antara kedua kepingan zink atas dan bawahnya ada lapisan foam. Lapisan foam ini bertindak sebagai penebat haba dan bunyi. Pasti akan bertahan lebih lama sebelum masuk tempoh perlu diselenggara (biasanya hanya menukar skru) Serius abang nak cakap.

Siapa rumahnya yang guna zink selapis. Pertamanya masalah bunyi bising bila hujan lebat. Kedua. Panas berbahang bila siang. Jadi keluarkan modal lebih sikit beli zink yang sudah siap dibuat dikilang dengan dua lapisan atas dan bawah ini.

Ada juga yang dibawahnya lapisan kertas tetapi lapisan kertasnya tidak bertahan lama. Kerap gugur dan menyebabkan foam ditengahnya menjadi habuk bila mereput.

1 lagi pilihan masa kini abang sarankan penggunaan atap jenis fibre hybrid daripada Thailand.

Dengar nama macam dasyat teknologinya ya? Sebenarnya ia cumalah atap jenis asbestos/simen berserat (asbestos dulu2 pernah diharamkan sebab kandungan bahannya membahayakan). Fibre hybrid buatan Thailand ini sedikit lebih liat dari asbestos biasa kita di Malaysia. Liat ni lebih baik dari keras kerana buatan yang terlalu keras ni ia mudah pecah. Kalau liat ia agak sedikit elastik (orang melayu kata memberi)

Lagi 1 ia tersedia dari kilang di Thailand sudah siap lapisan pelindungnya(coating) dan lebih tebal. Ia didatangkan dengan saiz lebih kecil berbanding asbestos buatan Malaysia yang besar dan panjang. Ini memudahkan pemasangannya. Dan menghasilkan corak tindihan yang lebih menarik.

Rabungnya pulak mengikut lekukan atapnya. Tiada lubang yang terbuka luas dan perlu ditutup dan ditampal simen seperti rabung genting.

Tetapi, ada kelemahan juga tentang rabung jenis fibre hybrid ini kerana jika ia bumbung rata(tanpa limas) mudah untuk dipasang. Jika bumbung jenis limas. Insha Allah tukang akan sakit kepala memikirkan dan mengerjakan pemasangan bumbung dan rabung fibre hybrid ini. Sangat leceh untuk menemukan setiap sudut bagi membolehkan rabung dipasang dengan sempurna.

Mendapatkan atap jenis ini juga sukar kerana tidak ramai pengedarnya di Malaysia. Di Johor hanya ada 1 pengedarnya di Kota Tinggi dan pengimportnya hanya ada di Kota Bharu-Kelantan.

Agak memakan masa mendapatkan bekalan jika stoknya habis. Abang biasa tengok rumah2 dibelah pantai timur menggunakan atap jenis ini dan mudah mendapatkan pengedarnya di belah sana.

Kelebihannya? Ia tahan lebih lama untuk diselenggara kerana skrunya juga dikeluarkan oleh kilang pengeluaran yang sama. Skrunya dilengkapkan dengan washer beserta getah berbentuk payung. Jika menggunakan skru zink biasa juga boleh. Skru zink biasa berkepala kecil. Senang crettt nanti atapnya.

Tips abang untuk yang nak bina rumah. Benda paling mudah nak lihat ialah jenis bumbung. Jangan lihat rekabentuknya sahaja.

1.Cari rumah yang paling sedikit saluran airnya samada saluran air konkrit atau zink dan pvc.
2.Yang bumbungnya bukan dari slab/papak konkrit.
3. Kerangkanya bukan dari kayu(besi juga ada masalah tetapi lebih praktikal guna besi daripada kayu).
4.Bukan atap jenis zink selapis(bisingnya nanti bila hujan ya ampun. Bila siang panas berbahang)
5.Bukan genting jenis pasir(mana2 perumahan guna atap jenis ni).
Nak cari seperti ciri diatas x dapat semua dapat 1-2 ok la. Sebelum esok lusa kena bangun tengah malam keluarkan besen menadah air. Lagi menyakitkan hati. Saya ada jumpa kes pemilik jual rumah disebabkan kebocoran bumbung(bumbungnya terlalu banyak concrete slab). Semak mata dan hati dia tengok bocor tu agaknya. Asik nak baiki dan cat berulangkali dalam jarak masa pendek.


Bahaya Pinggan Viral! Tidak Selamat Untuk Kegunaan Harian

Pinggan mangkuk dengan corak berwarna warni dan terang memang cukup menarik. Namun berhati hati, kerana ia mungkin tidak selamat untuk kegunaan harian.

Bahan yang mengandungi plumbum telah lama digunakan sebagai bahan utama dalam penghasilan produk seramik yang bercorak dan berwarna warni.

Antara ciri ciri pinggan mangkuk yang mungkin mengandungi plumbum termasuklah :
– Pinggan yang dibuat secara tradisional dengan tanah liat
– Pinggan dengan corak yang dilukis dan menarik
– Permukaan pinggan yang tidak rata, anda dapat rasa corak yang dilukis dengan tangan
– Pengilang yang tidak diketahui (bukan jenama yang diketahui)
– Pinggan dengan pelbagai bentuk

Pinggan yang selamat adalah :

Sebaik baiknya, elakkan mengguna pinggan seperti ini, tetapi jika anda masih ingin menggunakannya :

– Elakkan meletakkan makanan panas
– Jangan panaskan atau masuk ke dalam ketuhar, microwave
– Jangan simpan makanan terlalu lama
– Jangan letak makanan berasid seperti tomato, limau, teh, kopi dan jus buah
– Elakkan basuh dengan sabun, menyental permukaan pinggan dengan dawai kerana ia akan merosakkan permukaan dan menyebabkan bahan plumbum lebih mudah bocor
– Jangan hidangkan untuk kanak kanak dan warga hamil

Apabila menjelang sahaja musim cuti persekolahan, sudah pasti ada yang di kalangan anda sudah mula merancang percutian bersama keluarga tercinta. Meski ada pelbagai tempat peranginan yang menarik di serata negara, pasti ada yang berasa bingung dalam membuat pilihan lokasi percutian.

Tahukah anda, kini ada sebuah tempat peranginan dan penginapan yang sangat menarik terletak di kawasan Serendah, tidak jauh dengan pusat bandar Kuala Lumpur iaitu Tasik Kebun Resort.

Mesti ada yang tertanya-tanya kan, apa yang menariknya mengenai tempat penginapan Tasik Kebun Resort ini. Untuk maklumat anda, Tasik Kebun Resort ini telah dibangunkan di sekitar kawasan perkebunan yang sangat cantik.

Di samping itu, di sekitar kawasan tempat penginapan ini dikelilingi dengan pohon-pohon hijau semula jadi. Maka oleh itu, lokasi tempat penginapan ini sememangnya amat sesuai bagi anda yang pencinta alam semula jadi.

Selain itu, Tasik Kebun Resort ini menyediakan tempat penginapan yang sangat selesa dan cantik. Lihat sahaja lah dekorasi hiasan dalaman ruang kamar yang disediakan, tampak begitu sangat kemas dan cantik.

Sudah pasti, dengan kelengkapan yang sangat kemas dan cantik ini akan memberikan pengalaman penginapan yang sangat selesa buat anda. Tak begitu?

Kolam renang yang disediakan juga kepada para penggunjung juga boleh tahan, tidak begitu menghampakan kerana ia kelihatan seperti sebuah kolam renang hotel yang bertaraf lima bintang!

Lihat sahaja di kawasan kolam renang, anda pasti akan merasai pengalaman yang menyeronokkan!

Sumber: Facebook Pemburu Tiket Murah

Pelan atau perancangan sesebuah kediaman yang seiring dengan gaya hidup mampu memberikan impak positif kepada penghuninya. Jalani kehidupan seharian dengan lebih selesa apabila tata rias kediaman yang menarik disuntik bersama praktikaliti pada setiap ruang di sanggar idaman anda.

Terletak di pinggir negeri Selangor, Kundang Estates merupakan salah satu perbandaran yang dibangunkan oleh Gamuda Land merangkumi kawasan berkeluasan 89 ekar. Dengan 573 unit kediaman, ia menawarkan sebuah pembangunan harmoni diilhamkan oleh gaya hidup keluarga moden.
“Anise” adalah rangkaian kediaman teres dua tingkat yang dilengkapi dengan 4 bilik tidur dan 3 bilik air. Datang dengan rekabentuk yang moden, kediaman berkeluasan 1733 kaki persegi ini tampil dengan jalan ceritanya sendiri. Pereka dalaman yang bertanggungjawab menata rias kediaman ini telah mengambil kira gaya hidup keluarga moden yang aktif tetapi pada masa yang sama, suka meluangkan masa bersama-sama.
Melalui pintu masuk utama kediaman, terlihat sebuah ruang dengan pelan terbuka, dibahagikan kepada tiga kawasan iaitu ruang tamu, ruang makan dan juga dapur. Walaupun berada dalam satu lantai yang sama, setiap ruang tersebut telah di hias dengan menggambarkan persekitaran yang praktikal dan multi-fungsi dalam kediaman keluarga ini.

Di sini, susun atur perabot memainkan peranan penting dalam membahagikan setiap ruang. Contohnya, susunan sofa di ruang tamu membelakangi ruang makan menunjukkan dengan jelas bahawa ia merupakan dua ruang yang berbeza dengan penggunaan yang berbeza. Terdapat juga sebuah meja konsol diletakkan dibelakang sofa tersebut sekaligus menjadikannya sebuah sudut pelbagai guna yang memenuhi keperluan setiap ahli keluarga.

SATU PELAN, MULTI-FUNGSI
Ruang makan kediaman ini pula tampak sempurna dilengkapi sebuah set meja makan 6 kerusi berwarna hitam dengan deretan lampu gantung yang menyinari segenap ruang. Menariknya, di sini juga terletaknya rak buku yang dibina khas dengan pintu berupa papan hitam. Sesuai untuk digunakan anak-anak ketika sesi belajar mahupun untuk menyiapkan kerja sekolah. Ini bererti ruang makan ini bukan sahaja digunakan ketika waktu makan tetapi juga digunakan untuk sebagai ruang ulang kaji bagi si cilik.
Ruang makan dwi-fungsi ini terletak betul-betul di sebelah dapur bagi memudahkan pergerakan penghuninya selain dilengkapi dengan kaunter sarapan (breakfast counter) dua tempat duduk. Dari sudut ini, si ibu dapat memantau anak-anak dari jauh sambil menyediakan juadah buat keluarga tercinta.

PENGGUNAAN RUANG NEGATIF
Kebiasaanya, pemilik kediaman mungkin buntu dan tidak pasti bagaimana mahu menggunakan sepenuhnya ruang bawah tangga tanpa terlihat kosong dan hambar. Di kediaman ini, ruang tersebut telah mengalami transformasi penuh, menjadikannya sebagai sebuah sudut dengan fungsi yang tersendiri.
Sebuah bench atau kerusi panjang di bina bagi menambah kapasiti tempat duduk agar bisa digunakan ketika tuan rumah mengadakan majlis keramaian mahupun perjumpaan. Idea bijak ini juga telah digunapakai untuk sudut belakang pintu masuk utama kediaman ini.
Terdapat sebuah rak kasut bersama tempat duduk yang ditempah khas (custom made) bagi memudahkan para tetamu dan juga tuan rumah. Elemen seperti ini bukan sahaja membuatkan kediaman tampil menarik taetapi juga dapat memastikan setiap ruang sentiasa dalam keadaan yang kemas dan bersih. Sekaligus memudahkan tugas-tugas pembersihan untuk pemilik.

IDENTITI KAMAR TIDUR
Dari kebanyakan ruang yang terdapat di sesebuah rumah, bilik tidur merupakan ruang yang paling peribadi. Walaupun ia mungkin tidak akan terlihat langsung oleh tetamu anda, bilik tidur juga berhak untuk diberikan perhatian. Inilah yang digambarkan dalam kediaman ini apabila setiap kamar tidur dihias dengan memberi sepenuh perhatian pada setiap kemasan dan perincian.
Penggunaan rona neutral bertona gelap masih lagi dikekalkan di bilik tidur utama, sama seperti ruangan di tingkat bawah. “Mood” atau persekitaran berkonsepkan moden kontemporari ini dapat membangkitkan perasaan tenang dan nyaman ketika sedang berehat.
Lain pula halnya untuk bilik tidur anak perempuan dan lelaki kerana masing-masing mempunyai kegemaran dan kecenderungan yang tersendiri. Bersesuaian dengan usia yang sedang meningkat remaja, penggunaan warna pastel yang lembut dan tidak terlalu terang telah menjadi pilihan untuk bilik anak gadis. Manakala untuk adik lelaki pula, suasa lebih ceria dan bertenaga telah diterapkan dengan penggunaan kertas dinding bercorak serta beberapa percikan warna-warna terang seperti merah dan kuning.

+ INFO KEDIAMAN
Jenis Kediaman: Rumah teres dua tingkat
Konsep: Moden
Keluasan: 1733 kaki persegi
Spesifikasi: 4 bilik tidur, 3 bilik air

Terdapat pelbagai punca dan tanda rumput di laman telah diserang kulat. Antaranya rumput kelihatan keperangan, seakan-akan hampir mati, warna yang tidak sekata dan sebagainya. Apabila ia mula menyerang laman, masalah kulat ini tidak mudah untuk dirawat. Namun dengan amalan penjagaan rumput yang betul, perkara tersebut dapat dielak dan boleh dirawat dengan mudah pada peringkat awal.

PUNCA KULAT MENYERANG

Secara semula jadinya kawasan yang berumput akan menjadi tempat habitat kegemaran beberapa jenis fungus dan spora. Namun, kondisi dan tekanan persekitaran akan menyebabkan fungus dan spora tersebut bertukar menjadi ancaman kepada rumput di laman. Antara punca utama yang boleh mengundang penyakit kulat pada rumput di laman adalah:

JENIS PENYAKIT KULAT YANG MENYERANG RUMPUT
Terdapat beberapa jenis kulat yang akan memberi impak buruk terhadap rumput di laman. Ia amat mudah dikenal pasti kerana ia menyerang pada waktu dan jenis rumput yang tertentu. Sebelum rawatan kulat dilakukan, beberapa perkara perlu dikenal pasti antaranya kadar pengamatan cuaca, punca dan jenis kulat yang menyerang. Setiap jenis kulat memerlukan rawatan yang berbeza. Jika jenis kulat dapat dikenal pasti lebih awal, ia akan memudahkan proses rawatan.

Simptom:

Pencegahan dan kawalan

Simptom:

Pencegahan dan kawalan:

Simptom:

Pencegahan dan kawalan

Simptom:

Pencegahan dan kawalan

Simptom:

Pencegahan dan kawalan:

Punca dan simptom :

Pencegahan dan kawalan:

Punca dan simptom:

Pencegahan dan kawalan:


(VIDEO) DIY Bekas Tanaman Chandelier Dari Bahan Terpakai

Semua orang berkebun sekarang ni. Walau punya ruang sekangkang kera, tiada halangan untuk berkebun. Tak cukup lantai, boleh kat dinding. Dinding dan lantai pun dah penuh, boleh gantung. Tambahan, berkebun tidak semestinya memerlukan bajet yang banyak.

Seperti perkongsian dari Youtube Chanel C4U Shaiju Mallu Media. Hanya menggunakan bahan-bahan terbuang seperti botol mineral dan batang paip PVC, C4U Shaiju Mallu Media berjaya menghasilkan ruang tanam tergantung seperti chandelier.

Nak tahu cara-cara hasilkan bekas tanaman gantung chandelier dari C4U Shaiju Mallu Media, boleh tonton video yang disediakan:

Dapur kaca meletup, elak lakukan perkara ini untuk keselamatan diri. Ada bermacam jenis dapur gas seperti stainless steel dan yang paling popular sekali adalah dapur gas kaca yang jenis built-in. Tarikan utama dapur jenis ini ianya nipis dan kelihatan bergaya, ramai surirumah yang memilih untuk menggunakannya. Memang tidak dapat dinafikan dapur jenis ini cantik tetapi hakikatnya ia agak berbahaya.

Terdapat beberapa insiden di mana dapur gas kaca meletup dan pecah berderai. Memang sayang bila beli dapur mahal-mahal dan pecah tetapi lagi sayang kalau keselamatan diri tergadai kan? Oleh itu, IMPIANA ingin berikan beberapa tips penjagaan dapur kaca dan kebanyakkan insiden yang berlaku adalah atas kecuaian diri sendiri. Hati-hati!

BAHAYA JIKA PERIUK TERLALU BERAT

Kena faham yang dapur gas sebegini tidak mampu untuk menampung berat yang melampau.  Anda perlu mengelak daripada menggunakan periuk yang besar dan memasak sesuatu dengan kuantiti yang banyak dan berat. Jangan pakai lenjan je letak periuk yang berat-berat atasnya. Jenis dapur gas kaca ni selalunya dia ‘ ditanam’  dalam kabinet jadi mana boleh tampung berat yang melampau sangat.

JANGAN LAP DAPUR MENGGUNAKAN KAIN BASAH

Selepas aktiviti memasak, pasti terdapat sisa-sisa makanan yang tertumpah atas dapur. Bagi mereka yang menggunakan dapur gas kaca ini, jangan terus serta merta mengelap dapur anda selepas menggunakannya. Terutamanya jika anda menggunakan kain basah kerana ia amat berbahaya. Tunggu permukaan dapur gas sejuk terlebih dahulu barulah lap.

PASTIKAN ADA RUANG PADA BAHAGIAN BAWAH DAPUR

Perlu ketahui yang dapur kaca jenis ini ianya direka khas mengikut saiz kabinet agar terdapat ruang pengudaraan di bahagian bawahnya. Amatlah berbahaya jika anda letakkan di atas kabinet sebegitu sahaja tanpa ada ruang udara pada bahagian bawah dapur. Bahang panas memasak yang terkumpul dan ia boleh menyebabkan kaca retak kerana suhu yang panas.

JANGAN MASAK TERLALU LAMA

Jangan masak terlalu lama jika anda menggunakan dapur kaca. Dapur jenis ini mempunyai tahap limit penggunaanya. Apabila anda masak terlalu lama dapur akan menjadi over heat dan boleh menyebabkan ia meletup.

PASTIKAN DAPUR KACA BERKUALITI

Jika ingin membeli dapur kaca pastikan dahulu kualiti rekaannya dan diiktirafkan. Biar mahal asalkan keselamatan anda terjamin berbanding membeli yang murah dan tidak berkualiti, mampu membahayakan anda.

Tingkap nako kebiasaannya mudah dijumpai di kediaman yang telah berusia binaanya. Sekarang ini reka bentuk rumah sudah semakin moden dan tidak lagi menggunakan tingkap nako. Paling tidak sliding window. Tapi kalau anda perasan, bagi pembangunan yang berkonsepkan industri dan minimalis, tingkap nako ini telah diguna pakai semula. Jadi bagi anda yang kediamannya menggunakan tingkap nako, jangan sedih. Ia masih ada nilai yang tersendiri.

Seperti yang dikongsikan oleh Pn Suhana Mat Rasau. Tidak peduli andai ada orang cakap tingkap nako sudah tidak trend, tapi idea yang diolah dapat memberi nafas baru kepada tingkap kediamannya. Malah kini menjadi trend pula. Apa yang dilakukan oleh Pn. Suhana bukanlah sesuatu yang rumit dan menelan belanja yang banyak, cukup sekadar lekatkan mirror sticker pada setiap bilah tingkap.

Nak tahu cara pasang mirror sticker pada tingkap nako? anda perlu ikut 6 langkah mudah dan cepat ini

Bahan-bahan:

1 gulung Mirror sticker (saiz 90cmx2cm @RM23.50)
Air bercampur sabun
Gunting atau pisau
Pen marker

Cara-cara:

1. Keluarkan cermin dari bingkainya dan cuci bersih. Masa ini lah akak excersice, mana yang tidak pernah cuci tu boleh la bawak-bawak dicuci ye.

2. Dah kering betul, letak cermin atas gulungan mirror sticker. Ambil marker pen dan lukis ikut bentuk cermin. Kepingan  mirror sticker yang sudah siap dilukis tadi dijadikan sukatan untuk memudahkan ketika proses memotong bilah lain nanti

– Potong mirror sticker ikut panjang dan lebar yang telah di tanda

3. Basahkan cermin dengan air yang bercampur sabun sikit.

4. Buka kepingan plastik dari mirror sticker yang telah dipotong. Plastik lapik ini sangat nipis kena betul-betul tengok untuk kopek tu

5.Tampal pada cermin yang permukaannya licin dan rata. bukan yang bertekstur tau dan ratakan elok-elok. Gunakan kain untuk tolak mirror sticker dari tengah ke tepi di samping hilangkan gelembung udara (air bubble)

6. Cermin yang telah siap dipasang mirror sticker letakkan kembali dibingkai tingkap

Ini gambar bahagian dalam dan luar tingkap setelah dipasang mirror sticker. Mudah sahaja nak pasang tambahan pula kos murah dan tak makan masa yang lama pun.

Sumber:  Pn Suhana Mat Rasau.

Izinkan saya kongsi hasil kerja seorang perempuan. Saya seorang “suprise planner”, jadi satu amsalah untuk simpan kertas dan plastik pembalut. Nak beli yang dah siap, dia punya harga beratus. Jadi, saya mintak tolok teman serumah (farah sofinas) butakan rak untuk saya

Modal RM 30 je untuk siapkan rak tempat letak kertas pembalut ni dengan selamat. Tak ada lagi kes pembalut berlipat-lipat, rosak dan bersepah. Alhamdulillah, jimat kos


Biak Pokok Rose Melalui Keratan Batang, Paling Mudah Dan Cepat

Rose atau Mawar adalah antara tanaman wajib dan popular bagi mereka yang meminati laman atau kediaman berkonsepkan inggeris. walaupun tanaman berduri ini sebenarnya berasal dari kawasan iklim sejuk, namun kini terdapat pelbagai spesis yang telah serasi ditanam di Malaysia.

Disebabkan minat dan hobi di samping bentuk dan warnanya yang pelbagai, ramai yang sanggup berhabis wang untuk memenuhi koleksi pokok mawar di laman. satu pokok harga nya bukan kepalang, mahu mencecah puluhan ringgit.

Sebenarnya pokok ros amat mudah dibiakkan jika kena pada teknik nya. Antara teknik yang kerap diamalkan untuk tujuan pembiakan mawar adalah melalui keratan batang. Melalui keratan batang, pembiakan boleh di lakukan dengan mudah dan cepat. Cara paling mudah pembiakan mawar melalui keratan batang adalah seperti berikut:

1. Ambil keratan batang dari pohon mawar yang sihat. potong setiap keratan batang pada ukuran 6 inci panjang dan hanya tinggal kan 2 set daun di bahagian atas. Selepas di potong, segera masukkan keratan batang tadi di dalam air bersih tanpa klorin

2. Kikis 1 inci kulit di bahagan bawah dengan menggunakan pisau atau gunting yang tajam. Namun peringkat ini ia perlu dilakukan secara perlahan-lahan kerana khuatir batang tercedera. Hanya buang kulit sekeliling batang sahaja.

3. Rendam keratan batang yang telah dikikis tadi ke dalam hormon pengakaran

4. Sediakan medium di dalam botol atau cawan plastik sebagai beaks semaian. Tapi pastikan bekas seamian mempunyai saliran air keluar di bahagian bawah. Untuk semaian, gunakan medium yang mempunyai bahan organik yang tinggi dan peroi.

5. Dengan menggunakan batang atau lidi kayu, buat lubang di tengah-tengah medium dengan kedalaman 3 inci

6. Masukkan keratan batang yang telah direndam dengan hormon pengakaran ke dalam ruang yang telah disediakan.

7. Tekan dan padatkan medium tanaman di sekeliling keratan batang

8. Susun bekas yang telah disemai ke dalam tong atau kotak plastik lutsinar

9. Lakukan siraman dengan menggunakan penyembur dan pastikan medium tanaman lembap sepenuhnya

10. Tutup permukaan atau mulut kotak plastik tadi dengan pembalut makanan dan buka sedikit untuk tujuan pengudaraan. Simpan kotak di kawasan yang tidak menerima pencahayaan dan terik matahari secara terus

Ini hasil setelah seminggu keratan batang di dalam mini greenhouse. Telah mengeluarkan tunas baru. Apabila tunas baru dah mula pecah dan daunnya menjadi matang, ia boleh dipindahkan ke pasu kekal.

Saja try test tanam guna keratan untuk sawi. Eh, jadilah pulak. Harap membesar dengan baik ye

1. Sediakan medium tanamana yang mempunyai saliran baik dalam bekas yang telah dilubangkan.

2. Selasai potong pak choi tu, rendam dalam air paip biasa dalam 30 minit

3. Selepas direndam, terus tanam pada medium yang telah disediakan. Jangan tanam terlalu dalam. Pastikan bahagian yang berdaun (pucuk) tidak terlindung dengan tanah.

Ramai yang alami masalah, tanam pokok buah dah bertahan-tahun matang tapi masi kedekut berbuah. Betul tak? Almaklumlah, kita ni bukan petani hebat yang penuh dengan trik dan tip berkebun. Baja pun ikut cadangan kawan-kawan je.

Alhamdulillah, pokok cempedak yang di tanam 6 tahun lalu dah masuk 3 musim berbuah.

1. Gali lubang lebih besar dari poli beg. Lebih besar lagi bagus. Kalau tanah di lokasi keras, lebih besar lubang tanaman perlu lebih besar untuk membolehkan akar stabil apabila matang.
2. Sebelum letak anak pokok, masukkan dulu tanah hitam di bahagian bawah. Ia pentig bagi memastikan kesuburan akar
3. Masukkan anak pokok dan kambus semula lubang tanaman sehingga penuh
4. Sediakan sungkupan pada pangkal anak pokok yang baru ditanam. Boleh guna sabut kelapa, daun kelapa atau apa sahaja yang bersesuaian. Ia penting bagi mengekalkan kelembapan pada tanah untuk tempoh yang lama
5. lakukan siram secukupnya.

TIP PENTING: Lakukan proses penanaman di waktu petang. Ia memberi peluang keapda akar untuk beradaptasi dengan persektaran baru tanpa gangguan terik mentari yang boleh melayukan pokok yang baru ditanama. Lebih teruk, terik mentari akan menyebabkan tanaman mati kerana cepat terhidrasi.

saya nak share BOOSTER baja utk tanaman.saya sendiri dah cuba.ingat kita je ke kena ada booster.pokok pun perlukan jugak

– Meyuburkan pokok yg susah berbunga dan berbuah.
– Daun sayur pulak,akan membesar 2x ganda dari size asal.
– Pertumbuhan akan naik lebih cepat.

1. 1 sudu Ajinomoto (15g)campur dengan 5 liter air.Bancuh dlm baldi.
Lepastu peram semalaman.
Esoknya baru boleh siram dekat tanah spray dekat daun sikit2 je.penting tanah.
2. siram sekali seminggu je.jangan over siram hari2 nanti pokok mati jgn salahkan kita tau.
Sesuai utk pokok sayur dan juga bunga. Nanti lepas 1minggu baru booster buat kerja